ΔΕΘ: Οι απαντήσεις του Πρωθυπουργού για εξοπλιστικά, Oruc Reis, εμβόλιο, σχολεία και ενίσχυση της μεσαίας τάξης | Libre\nΔΕΘ: Οι απαντήσεις…\nΔΕΘ: Οι απαντήσεις του Πρωθυπουργού για εξοπλιστικά, Oruc Reis, εμβόλιο, σχολεία και ενίσχυση της μεσαίας τάξης\nΑπαντήσεις για όλα τα κρίσιμα ζητήματα έδωσε ο Κυριάκος Μητσοτάκης από τη Θεσσαλονίκη, σε μια συνέντευξη Τύπου που κράτησε περίπου τρεις ώρες.\nΤα ελληνοτουρκικά, ειδικά μετά την αποχώρηση του Oruc Reis από την ελληνική ΑΟΖ, το οικονομικό πρόγραμμα της κυβέρνησης με τα μέτρα στήριξης της μεσαίας τάξης, τα εξοπλιστικά με την αγορά των 18 Rafale και των 4 φρεγατών, η διαχείριση της πανδημίας και το αυριανό άνοιγμα των σχολείων, το προσφυγικό αλλά και ο εμβολιασμός για τον κορωνοϊό ήταν μερικά από τα κεντρικά θέματα που έθεσαν οι δημοσιογράφοι που παρακολούθησαν τη συνέντευξη Τύπου.\nΗ αποχώρηση του Oruc Reis είναι ένα πρώτο θετικό βήμα\nΓια τα εξοπλιστικά ο Κυριάκος Μητσοτάκης υπογράμμισε ότι το πρόγραμμα που ανακοινώθηκε χθες είναι φιλόδοξο και εντός των δυνατοτήτων της χώρας και διαβεβαίωσε ότι η Ελλάδα δεν πρόκειται να μπει σε κούρσα εξοπλισμών: «Είναι ένα πρόγραμμα φιλόδοξο αλλά εντός των δυνατοτήτων της χώρας. Είναι επίσης ένα πρόγραμμα ολιστικό. Ακολουθούμε νέα προσέγγιση. Αναγνωρίζουμε ότι οι Ένοπλες Δυνάμεις δεν είναι μόνο η ενίσχυση αλλά και το ανθρώπινο δυναμικό.\nΓια αυτό προχωράμε σε 15 χιλιάδες προσλήψεις αλλά και τις επενδύσεις στην αμυντική βιομηχανία αλλά και την κυβερνοασφάλεια και την αλλαγή του νομοθετικού πλαισίου. Τα Ραφαλ θα αντικαταστήσουν τα Μιραζ. Εξι καινούργια και δώδεκα ελαφρώς μεταχειρισμένα. Τα πρώτα θα φτάσουν στα μέσα του 2021 και θα ολοκληρωθεί η αγορά το 2022. Εδώ και μία δεκαετία δεν έγινε επένδυση στο ναυτικό. Η κεντρική εισήγηση είναι η ενίσχυση. Και για αυτό αγοράζονται τέσσερις φρεγάτες. Το πρόγραμμα θα είναι περίπου 4 με 7 χρόνια. Έχουν γίνει πολύ αναλυτικές συζητήσεις με το ΥΠΟΙΚ και έχουμε τη δυνατότητα να υποστηρίξουμε οικονομικά αυτό το πρόγραμμα. Είμαστε σε προχωρημένο στάδιο για υπογραφή αμυντικής συμφωνία με τη Γαλλία. Η συνθήκη της ΕΕ προβλέπει ότι όλα τα μέλη έχουν τη δυνατότητα συνδρομή σε άλλο μέλος που πλήττεται. Εύχομαι ότι δεν πρόκειται να χρειαστεί η χώρα την ενεργοποίηση αυτής της ρήτρας».\nΣε ερώτηση αναφορικά με τις προθέσεις της κυβέρνησης για τη στρατιωτική θητεία ο Πρωθυπουργός σημείωσε ότι εξετάζεται η αύξηση, όχι όμως πέραν των 12 μηνών, και υπογράμμισε ότι θα τεθεί στον δημόσιο διάλογο και θα εξεταστεί το θέμα, που πρέπει πρώτα να ζυγιστεί γιατί δεν έχει ληφθεί κάποια απόφαση, και αφορά την υποχρεωτική στράτευση στα 18. «Είναι θέμα το οποίο το συζητάω και το συζητά η κυβέρνηση, αλλά δεν είμαι έτοιμος να πω κάτι παραπάνω» ανέφερε ο κ. Μητσοτάκης.\nΟικονομία: Έχουμε μπροστά μας έναν δύσκολο χειμώνα\nΙδιαίτερη έμφαση δόθηκε στο ζήτημα του οικονομικού προγράμματος της κυβέρνησης και την ενίσχυση της μεσαίας τάξης, με τον Πρωθυπουργό να σημειώνει ότι δίνεται προτεραιότητα στη μεσαία τάξη καθώς αυτή χτυπήθηκε περισσότερο από την οικονομική κρίση, ενώ απέρριψε τις κατηγορίες της κυβέρνησης ότι η πολιτική που εφαρμόζει η κυβέρνηση οδηγεί σε μεγάλη ύφεση.\n«Η Ελλάδα τα πηγαίνει λιγότερο άσχημα σε σχέση με τις αρχικές προβλέψεις. Δεν επιχειρώ να ωραιοποιήσω καταστάσεις. Στο εξάμηνο είμαστε κάτω από τον μέσο όρο της Ευρώπης. Γιατί στηρίξαμε την οικονομία με ένα εξελισσόμενο πρόγραμμα. Ξέρουμε ότι έχουμε ενώπιον μας ένα δύσκολο χειμώνα και προσπαθούμε να στηρίξουμε τους πιο αδύνατους. Το πρόγραμμα που ανακοίνωσα χθες μπορεί να προσαρμοστεί αν κρίνουμε ότι χρειάζεται. Με τρόπο όμως έξυπνο και χωρίς να υπονομεύσουμε την οικονομία. Η μεσαία τάξη είχε πληγεί περισσότερο και τώρα την στηρίζουμε. Όλοι μαζί θα περάσουμε στην απέναντι όχθη. Η ύφεση θα έχει δυσάρεστες επιπτώσεις. Αλλά δεν είναι ύφεση Μητσοτάκη αλλά παγκόσμια», τόνισε.\nΣε ερώτηση αναφορικά με το άνοιγμα του τουρισμού ο Κυριάκος Μητσοτάκης απάντησε ότι η χώρα άνοιξε την οικονομική δραστηριότητα με μεγάλο επαγγελματισμό και για αυτόν τον λόγο είναι σήμερα σε καλύτερη κατάσταση από άλλες, ανταγωνιστικές χώρες.\nΑναφορικά με το αυριανό άνοιγμα των σχολείων, ο Πρωθυπουργός εξέφρασε την βεβαιότητα ότι όλα είναι έτοιμα και κάλεσε όλους τους εμπλεκόμενους να ακολουθήσουν τις οδηγίες των ειδικών. «Είναι πολύ σημαντικό να ανοίξουν τα σχολεία. Δεν θέλουμε τα παιδιά στο σπίτι και δεν θέλουμε να διακοπεί η εκπαιδευτική διαδικασία. Τα σχολεία θα ανοίξουν αύριο και όλα θα είναι έτοιμα. Δεν ήταν εύκολο να οργανωθεί όλο το πλαίσιο για να είμαστε έτοιμοι. […] Θέλω να κάνω μία έκκληση. Ο λόγος που επιμένουμε για τις μάσκες είναι ότι αυτό μας υποδεικνύουν οι ειδικοί ως το κατάλληλο μέτρο προστασίας από τον κορωνοϊό. Ξέρω ότι δεν είναι ευχάριστο αλλά είναι αναγκαίο και θα ζητήσω σε όλου να συμμορφωθούν στις υποδείξεις για το καλό όλων. Οι επιστήμονες μας λένε ότι τα παιδιά έχουν λιγότερες πιθανότητες να νοσήσουν αλλά μπορούν να μεταφέρουν τον ιό στο σπίτι. Παράλληλα, έστειλε μήνυμα σε όσους έχουν επιφυλάξεις για το άνοιγμα των σχολείων και την υποχρεωτική χρήση μάσκας. «Ο κορωνοϊός είναι μια πραγματικότητα και είναι πιο επικίνδυνος από ότι δείχνει. Εχω την ευθύνη ως Πρωθυπουργός να αντικρούσω όλες τις θεωρίες συνωμοσίας και με την πειθώ και με μέτρα. Αν δει κανείς τα στοιχεία θα παρατηρήσει ότι έχουμε πάει καλύτερα στο δεύτερο κύμα από ότι πήγαμε στο πρώτο. Είμαστε καλύτερα προετοιμασμένοι και ενισχυμένοι. Είμαστε πανέτοιμοι να κάνουμε ότι χρειαστεί για να αντιμετωπίσουμε την πανδημία», σημείωσε.\nΕντύπωση προκάλεσε η αναφορά του Πρωθυπουργό και στο εμβόλιο για τον κορωνοϊό καθώς υποστήριξε ότι προκειμένου να πειστούν όσοι θα έχουν αμφιβολία για την ασφάλειά του, είναι πρόθυμος να κάνει πρώτος το εμβόλιο. «Βλέπω μια μεγάλη επιφύλαξη. Οι εταιρίες έχουν υπογράψει ένα συμβόλαιο ότι δεν πρόκειται να κυκλοφορήσει εμβόλιο αν δεν είναι απολύτως ασφαλές. Είμαι απολύτως πεπεισμένος ότι θα είναι απολύτως ασφαλές. Όσο ασφαλές είναι το εμβόλιο της γρίπης. Θα χρειαστεί μια προσπάθεια ενημέρωσης για την ανάγκη εμβολιασμού όλων. Αν πρέπει να εμβολιαστώ πρώτος εγώ και η οικογένειά μου για να δείξουμε το παράδειγμα θα το κάνω για να δείξω ότι είναι απολύτως ασφαλές. Είμαι συγκρατημένα αισιόδοξος. Μιλάω για έξι μήνες. Αλλά είναι κλινικές έρευνες και ίσως υπάρξουν και καθυστερήσεις. Ακόμα και στο κακό σενάριο όμως είμαστε έτοιμοι. Κι αυτή τη μάχη απέναντι στο αντιεμβολιαστικό κίνημα θα α την κερδίσουμε».\nΠροσφυγικό: Η Μόρια είναι δημιούργημα της προηγούμενης κυβέρνησης – Εφαρμόζουμε διαφορετική πολιτική\nΠηγή: iefimerida.gr, ΕΘΝΟΣ, ΑΠΕ, ΝΑΥΤΕΜΠΟΡΙΚΗ


Τετ-α-τετ Τσίπρα - Κοτζιά στην τελετή παράδοσης-παραλαβής του ΥΠΕΞ το Σάββατο - Ειδήσεις - νέα - Το Βήμα Online\nΤετ-α-τετ Τσίπρα – Κοτζιά στην τελετή παράδοσης-παραλαβής του ΥΠΕΞ το Σάββατο\nΕνώπιον του προέδρου της Δημοκρατίας η ορκωμοσία Τσίπρα ως νέος ΥΠΕΞ στις 10:30 – Στις 11:00 η τελετή παράδοσης-παραλαβής\nΜε ενδιαφέρον αναμένεται η συνάντηση Τσίπρα-Κοτζιά στην τελετή παράδοσης-παραλαβής του υπουργείου Εξωτερικών.\nΟ Πρωθυπουργός θα ορκιστεί και ως υπουργός Εξωτερικών ενώ όπως άφησε να διαρρεύσει η Προεδρία της Δημοκρατίας, ο κ. Τσίπρας θα δώσει πολιτικό όρκο ενώπιον του προέδρου της Δημοκρατίας το Σάββατο στις 10:30 το μεσημέρι. Στις 11:00 θα πραγματοποιηθεί η τελετή παράδοσης-παραλαβής του υπουργείου Εξωτερικών.\nΟ Αλέξης Τσίπρας κατά την διάρκεια της συνέντευξης Τύπου που παραχώρησε στις Βρυξέλλες δήλωσε ότι το Σάββατο θα συναντηθεί με τον Νίκο Κοτζιά.\nΑναταράξεις στο πολιτικό σκηνικό\nΕνώ η κυβέρνηση προσπαθεί να υποβαθμίσει το θέμα της παραίτησης του Νίκου Κοτζιά , υποστηρίζοντας ότι δεν υπήρξε ουσιαστικός λόγος για την παραίτησή του και χαρακτηρίζοντας δια στόματος Τζανακόπουλου ακατανόητη την απόφασή του να φύγει από την κυβέρνηση, ο τέως ΥΠΕΞ εξαπέλυσε επίθεση τόσο κατά του κυβερνητικού εκπροσώπου όσο και κατά του Π. Καμμένου, ανεβάζοντας το πολιτικό θερμόμετρο .\n«Οποιος ρίχνει λάσπες έχει βρώμικα χέρια» ανέφερε ο Νίκος Κοτζιάς υποστηρίζοντας πως ο κυβερνητικός εκπρόσωπος αποκρύπτει την αλήθεια για τους λόγους της παραίτησής του, ενώ για τον υπουργό Εθνικής Άμυνας ανέφερε πως δεν έχει κανέναν ρόλο στη χάραξη της εξωτερικής πολιτικής της χώρας. Όπως είπε ο τέως υπουργός Εξωτερικών, ο πρώτος ρόλος σε αυτά τα θέματα ανήκει στον πρωθυπουργό και ο δεύτερος «στον υπουργό Εξωτερικών».\nΌσοι γνωρίζουν καλά τον πρώην υπουργό Εξωτερικών, υποστηρίζουν ότι δεν πρόκειται να σιωπήσει. Χθες Πέμπτη, υπήρξε η πρώτη ηχηρή παρέμβασή μετά την ολοκλήρωση της τετράωρης συνεδρίασης της Πολιτικής Γραμματείας του «Πράττω». Σύμφωνα με πληροφορίες, ανέφερε πως θα κινείται εκ αριστερών του κόμματος, επέμεινε στην ανάγκη ολοκλήρωσης της Συμφωνίας των Πρεσπών και επανέλαβε, βάζοντας στο κάδρο τον Π.Καμμένο, ότι το υπουργείο Άμυνας δεν διαδραματίζει ρόλο στη χάραξη της εξωτερικής πολιτικής του κράτους.\nΕ.Κ.Κ.Α.: 303 υιοθεσίες και 338 αναδοχές το πρώτο τρίμηνο του 2021\nExports: Is Greece galloping or not? | 23.06.2021 - 11:10\nΟι κυριότερες ειδήσεις στις 11:00 | 23.06.2021 - 11:01\nΚαιρός: Ποιες περιοχές θα έχουν 40άρια | 23.06.2021 - 10:59


> Συσκευές Διάγνωσης>Θερμόμετρα Λεπτού>Θερμόμετρο Medisana 1 Λεπτού Εύκαμπτο\nΨηφιακό θερμόμετρο εύκαμπτο. Μέτρηση ακριβείας σε μόλις 60 δευτερόλεπτα. Λαμβάνει μέτρηση θερμοκρασίας σώματος από το στόμα, τη μασχάλη και τον πρωκτό.Αδιάβροχο και λόγω της εύκαμπτης μύτης που διαθέτει προσαρμόζεται στο σχήμα του σώματος παρέχοντας τη μέγιστη ασφάλεια. Ειδοποιεί ηχητικά κατά την έναρξη και τη λήξη της μέτρησης και απενεργοποιείται αυτόματα μετά το τέλος της λειτουργίας του.\nΑποθηκεύει την τελευταία μέτρηση στη μνήμη του. Συνοδεύεται από τρία προστατευτικά καλύμματα και ειδική θήκη φύλαξης. Οδηγίες χρήσης στα Ελληνικά. Πιστοποιημένο προιόν MDD (Medical Device Directive) με CE/0297.


Απρίλιος 2, 2019 0 Αναγν. 1 min\nΗ Heathrow καλωσορίζει σήμερα την υπηρεσία Air China τρεις φορές την εβδομάδα στο Τσενγκντού, όπου εδρεύει η ερευνητική βάση Giant Panda Breeding και Sichuan Cuisine Η έναρξη της υπηρεσίας έρχεται καθώς η νέα έρευνα CEBR δείχνει μια αξιοσημείωτη αύξηση στην αξία των κινεζικών εξαγωγών μέσω του Heathrow.\nΗ νέα διαδρομή του Heathrow προς το Τσενγκντού είναι η 12η απευθείας σύνδεση του αεροδρομίου με την Κίνα. Ο αριθμός των κινεζικών συνδέσεων μέσω του αεροδρομίου του Ηνωμένου Βασιλείου έχει υπερδιπλασιαστεί από τις αρχές του 2018 όταν υπήρχαν μόνο πέντε δρομολόγια. Για να πετάξει στο Τσενγκντού, η Air China θα χρησιμοποιήσει ένα αεροσκάφος Α330-200 που διευκολύνει τη μεταφορά 80,000 επιβατών ετησίως και 3,744 τόνων φορτίου μεταξύ Κίνας και Ηνωμένου Βασιλείου.\nΤο τελευταίο Trade Tracker της Heathrow, από οικονομικούς αναλυτές CEBR, δείχνει ότι ενώ οι εξαγωγές της Κίνας μειώθηκαν, οι εξαγωγές προς την Κίνα από την Heathrow δεν δείχνουν κανένα σημάδι επιβράδυνσης. Η Κίνα είναι τώρα ο τρίτος πιο πολύτιμος προορισμός εξαγωγής από το αεροδρόμιο, μετά τις ΗΠΑ και την ΕΕ. Οι εξαγωγές μέσω Heathrow προς την Κίνα έχουν αυξηθεί σε αξία κατά 135% το 2018 σε σύγκριση με το 2017, συνολικού ύψους άνω των 7 δισεκατομμυρίων λιρών. Η ίδια ανάλυση δείχνει ότι, κατά μέσο όρο, κάθε ώρα λειτουργίας στο Heathrow βλέπει περίπου 10 εκατομμύρια λίρες εξαγωγών να πραγματοποιούνται σε ολόκληρο τον κόσμο.\nΜια ανάλυση της τιμής δεδομένων φορτίου Heathrow αποκαλύπτει τις κορυφαίες εξαγωγές που πραγματοποιούν πτήσεις μέσω του αεροδρομίου προς την Κίνα το 2018. Οι κορυφαίες ετήσιες εξαγωγές φαρμακευτικών προϊόντων εκτιμήθηκαν σε εκπληκτικά 461.05 εκατομμύρια δολάρια ΗΠΑ. Άλλες κορυφαίες εξαγωγές ανά αξία περιλαμβάνουν:\n1. Υλικά αεροδιαστημικής - 334.24 εκατομμύρια δολάρια ΗΠΑ\n2. Τέχνη - 151.9 εκατομμύρια δολάρια ΗΠΑ\n3. Υπολογιστές - 67.69 εκατομμύρια δολάρια ΗΠΑ\n4. Αξεσουάρ ένδυσης και μόδας - 29.8 εκατομμύρια δολάρια ΗΠΑ\n5. Υποδήματα - 12.6 εκατομμύρια δολάρια ΗΠΑ\nΠροσδιορίζοντας την αποτελεσματικότητα και τα κενά στα χρονοδιαγράμματα, το Heathrow μπόρεσε να φιλοξενήσει νέες διαδρομές προς την Κίνα. Ωστόσο, αυτή είναι μια περιορισμένη και αποσπασματική προσέγγιση. Η επέκταση του Heathrow, του μοναδικού κόμβου του Ηνωμένου Βασιλείου και του μεγαλύτερου λιμανιού από αξία, θα επιτρέψει στη Βρετανία την ευκαιρία να χτίσει και να διατηρήσει τις ζωτικής σημασίας εμπορικές συνδέσεις με την Κίνα που χρειάζεται η χώρα, ειδικά με ένα μέλλον εκτός της ΕΕ.\nΠερισσότερα για: Air China | Έρευνα | Τσενγκντού | Κίνα | Λονδίνο | Σιτσουάν\nΗ ηλιακή θερμότητα μπορεί να προκαλέσει καταιγίδες σκόνης στον Άρη Έρευνα|\nΠρώτος ασθενής που χορηγήθηκε για τη θεραπεία της οστεοπόρωσης Κίνα|\nΟι διαδικτυακές γνωριμίες και οι συναντήσεις με ξένους υπερδιπλασιάστηκαν κατά τη διάρκεια της πανδημίας Κίνα|\nΑγορά συσκευών διέγερσης νευρολογικών διαταραχών σε βάθος εγκεφάλου Έρευνα|\nΗ ψυχολόγος Tabacon Resort & Harvard εγκαινιάζει νέο πρόγραμμα ευεξίας Έρευνα|\nΟ Juergen Thomas Steinmetz εργάζεται συνεχώς στη βιομηχανία ταξιδιών και τουρισμού από τότε που ήταν έφηβος στη Γερμανία (1977). Ίδρυσε eTurboNews το 1999 ως το πρώτο διαδικτυακό ενημερωτικό δελτίο για την παγκόσμια τουριστική βιομηχανία.\nΗ Spirit Airlines θα εξετάσει την αυτόκλητη προσφορά από την JetBlue\nΠροετοιμασίες για το Παγκόσμιο Συνέδριο Ελεύθερων Ζωνών σε Υψηλή ταχύτητα\nΤα νησιά Κομόρες είναι ένας νέος τέλειος τουριστικός προορισμός στο σχεδιασμό\nΠροηγούμενος Γιατί τα Battlegrounds του Player Unknown είναι τόσο δημοφιλή;\nεπόμενος Οι επισκέπτες της Μέσης Ανατολής στην Αίγυπτο θα αυξηθούν κατά 50% έως το 2022, αποκαλύπτει η έκθεση ATM


Restaurant 100 Awards: Ηχηρά new entries στην power list των Ελλήνων foodies - www.olivemagazine.gr\nΑπό: OliveMagazine | 30.05.2019 | Ειδήσεις\nΚαθώς πλησιάζει η τελετή απονομής των φετινών Restaurant 100, στις 12 Ιουνίου, δημοσιοποιήθηκαν οι shortlists για πέντε από τις δέκα επιμέρους κατηγορίες βράβευσης.\nΤην power list των κορυφαίων εστιατορίων της χώρας για το 2019 διαμόρφωσαν με την ψήφο τους 100+ επώνυμοι εκπρόσωποι του business, του lifestyle και της γαστρονομίας. Οι κριτές ψήφισαν με απόλυτη ελευθερία, χωρίς να δεσμεύονται από κάποια λίστα προεπιλογών και η φετινή powerlist επιφυλάσσει αρκετές εκπλήξεις καθώς περιλαμβάνει δεκάδες νέα εστιατόρια.\nΑκολουθούν οι shortlists για 5 από τις 10 επιμέρους κατηγορίες βράβευσης.\nΑναμένεται η ανακοίνωση των τριών προσώπων που ανέδειξε με την ψήφο της η κριτική επιτροπή ως Σεφ της Καρδιάς μας, Best Young Chef και Best Young Sommelier.\nΗ βράβευση των νικητών θα γίνει σε μία λαμπερή τελετή απονομής την Τετάρτη 12 Ιουνίου και ώρα 19:30 στο Αμφιθέατρο του Ιδρύματος Μιχάλης Κακογιάννης στον Ταύρο. Τα Restaurant 100 Awards διοργανώνει το Hotel&Restaurant της Boussias Communications.\nRestaurant 100 Awards: Τα κορυφαία εστιατόρια της Ελλάδας\nΝέα εποχή για τη Galazia Hytra\nΠρόγραμμα κατά της υπογεννητικότητας από τη ΓΙΩΤΗΣ\nRestaurant 100, βραβεία, εστιατόρια


Βραβεία της Ένωσης «Μαζί για το Παιδί»: Τιμώντας τους «αφανείς» πρωταγωνιστές - CNN.gr\nΣάββατο, 01 Φεβρουαρίου 2020 16:39\nΈντονη συγκίνηση, συναισθήματα και καθηλωτικές στιγμές ήταν τα στοιχεία που κυριάρχησαν στην τελετή των Βραβείων της Ένωσης «Μαζί για το Παιδί». Μεταξύ των βραβευθέντων ήταν και ο όμιλος DPG ενώ τα βραβεία απένειμε η Άννα Μπενάκη-Ψαρούδα, Πρόεδρος της Ακαδημίας Αθηνών και πρώην Πρόεδρος της Βουλής των Ελλήνων.\nΕΛΛΑΔΑ\t· ΜΑΖΙ ΓΙΑ ΤΟ ΠΑΙΔΙ\t· ΒΡΑΒΕΙΑ\t· DPG DIGITAL MEDIA\t· DPG


Faith it till you Make it: Πώς μπορούμε να αλλάξουμε την ζωή μας με απλές τεχνικές;, must\nH Aσπασία Κουμλή\n24 ΔΕΚΕΜΒΡΙΟΥ 2018 - 13:17\nΞεκινώντας από την Ελλάδα,η Ασπασία Κουμλή έφτασε στο ΛοςΆντζελες όπου και διδάσκει success και manifestation coaching.Πώς δηλαδή μπορείς να αλλάξεις τη ζωή σου με απλές τεχνικές και τη δύναμη του μυαλού.\nΕίναι φορές που συνειδητοποιείς πως τα socialmedia σού προσφέρουν και θετικά. Αυτό έγινε με την Ασπασία Κουμλή, της οποίας τον λογαριασμό στο Instagram ανακάλυψα μέσω κάποιων posts που ανέβασε η Τόνια Σωτηροπούλου. Ένας λογαριασμός που εκπέμπει θετική ενέργεια, δύναμη και τεχνικές που μπορούν πραγματικά να αλλάξουν τη ζωή μας. Αυτά ακριβώς που οριοθετούν και την ίδια και τα οποία αναλύσαμε παρέα…\nΑσπασία, μίλα μας καταρχάς για εσένα. Από πού ξεκίνησες και πώς κατέληξες να κάνεις αυτό που αγαπάς στο ΛοςΆντζελες;\nΓεννήθηκα στην Αθήνα και μεγάλωσα στη Θεσσαλονίκη. Από πολύ μικρή όμως ήθελα να φύγω, γιατί ένιωθα πως κάτι έψαχνα. Πήγα στο Λονδίνο όπου σπούδασα Χρηματοοικονομικά, HumanResources και Business και ξεκίνησα να δουλεύω στο χρηματιστήριο. Ενώ έπαιρνα αρκετά χρήματα και ζούσα απέναντι από το Harrods, δεν περνούσα καλά. Έπαθα ξαφνικά burnout, αφού ένιωθα πως δεν ήμουν υγιής. Δεν με ευχαριστούσε αυτό που έκανα. Παραιτήθηκα, λοιπόν, επέστρεψα στην Ελλάδα, και ο γιατρός μου είπε πως αυτό οφειλόταν στην υπερκόπωση.Τότε ήταν που συνειδητοποίησα πως έπρεπε κάτι να αλλάξω. Άρχισα να εργάζομαι στον χώρο της διαφήμισης και αργότερα ως επικοινωνιακή σύμβουλος υπουργού στην κυβέρνηση Παπανδρέου. Πολύ μικρή για μια τόσο μεγάλη θέση, η κυβέρνηση άλλαξε κι εγώ μετακόμισα στην Αμερική. Εκεί αποφάσισα να ξεκινήσω το διάβασμα και να σπουδάσω δίπλα σε δασκάλουςεναλλακτικών και μη θεραπειών, συμβουλευτική, διαλογισμό κ.ά. Παράλληλα συνέχισα την καριέρα μου στον χώρο της διαφήμισης, δουλεύοντας με σκηνοθέτες και παραγωγούς του Χόλιγουντ και πήρα εύκολα την πράσινη κάρτα,εφαρμόζοντας τις μεθόδους του «Faithittillyoumakeit». Με λίγα λόγια έκανα πράξη όλα αυτά που έμαθα.Τότε γνώρισα και τον Eric, τον άντρα της ζωής μου.Στη συνέχεια, ένα περιστατικό με έκανε να αντιληφθώ πως πρέπει να αφήσω ό,τι έκανα και να επαναπροσδιορίσω το mindset μου. Έτσι άρχισα να διδάσκω όλα αυτά που είχα μάθει, θέλοντας να βοηθήσω κι άλλους να αλλάξουν τη ζωή τους.\nTι είναι το coaching και ποιες οι δικές σου τακτικές;\nΔιδάσκω success και manifestation coaching. Δουλεύουμε σ’ ένα συγκεκριμένο τομέα,όπου ο μαθητής θέλει να πετύχει κάτι, να βγει μέσα από τους περιορισμούς του, να βρει τα ταλέντα και τις δεξιότητες να ξεπεράσει οτιδήποτε τον περιορίζει, χρησιμοποιώντας τεχνικές NLP(νευρογλωσσικός προγραμματισμός). Να μπορέσουμε με τη δύναμη του μυαλού και της εσωτερική δύναμης να καταφέρουμε τα πάντα.Είναι κάτι πολύ συγκεκριμένο που κάνουν επιτυχημένα πολλοί άνθρωποι στον κόσμο. Εγώ κάνω πνευματικό coaching, δηλαδή βρίσκουμε τον στόχο με τον μαθητή μου όπως και τις τεχνικές και τις μεθόδους, σχεδιάζοντας με λεπτομέρεια το πώς θα επιτευχθεί. Δεν κάνουμε ψυχανάλυση, αλλά ανακαλύπτουμε τη ρίζα του προβλήματος και την αναπρογραμματίζουμε, γιατί ο εγκέφαλος του ανθρώπου είναι ον με πρόγραμμα.Πάντα μέσα από μία ηθική.\nΠόσο σημαντικό είναι αυτό για τον καθένα από εμάς;\nΤο σημαντικότερο για κάθε άνθρωπο είναι η αυτογνωσία και η αυτοβελτίωση. Σκοπός της ζωής είναι να γίνουμε η καλύτερη version του εαυτού μας. Αν μπορούσα να προσθέσω ένα μάθημα στα σχολεία, αυτό θα ήταν η αυτογνωσία. Πρέπει να ξέρω ποιος είμαι για να μπορώ να εκφράζομαι. Ο περισσότερος κόσμος δεν είναι ευτυχισμένος, επειδή δεν ξέρει ποιος είναι. Δεν ξέρει τι θέλει, τι του φταίει, δεν γνωρίζει τις δυνατότητές του και ότι μπορεί να είναι ό,τι επιθυμεί. Αν ρωτήσεις τους μεγαλύτερους αθλητές στον κόσμο, τους καλύτερους επιχειρηματίες και τους πιο επιτυχημένους πολιτικούς ποιο είναι το κοινό τους, θα σου απαντήσουν το «γνώθι σαυτόν».\nΠοια είναι η διαφορά του coaching από την ψυχανάλυση;\nΗ ψυχανάλυση και το coaching έχουν ως στόχο την αυτογνωσία και την αυτοθεραπεία. Οι δρόμοι που παίρνουμε είναι διαφορετικοί, στην ψυχανάλυση η τεχνική είναι πολύ συγκεκριμένη και δύσκολη γιατί δημιουργεί πολύ πόνο. Mε το coaching και το ΝLP που διδάσκω εγώη αυτογνωσία έρχεται πιο άμεσα, αφού δεν μπαίνεις μέσα στον πόνο, βρίσκεις τη ρίζα του προβλήματος και η αλλαγή γίνεται μέσα σε λίγα λεπτά.\nΘεωρείς πως τοcoachingείναι παρεξηγημένο,ή ο κόσμος το έχει αποδεχτεί;\nΘεωρώ ότι ο κόσμος έχει ξυπνήσει. Αρχίζει να βλέπει πως το σύστημα μέσα στο οποίο έχουμε μεγαλώσει πολλές φορές δεν επιτρέπει τη διαφορετικότητα, την ελευθερία, την απόλυτη ευτυχία. Mέσω του διαδικτύουπαρατηρούμε πιο εύκολα τι συμβαίνει γύρω μας κι έχουμε ευαισθητοποιηθεί. Παντού υπάρχουν lifecoaches. Όλοι μπορούμε να είμαστε, έχουμε τη δύναμη του μυαλού με την οποία μπορούμε να βοηθήσουμε κι άλλους.Αυτό δείχνει την ανάγκη του ανθρώπου να αυτοβελτιωθεί. Ίσως είναι παρεξηγημένο, γιατί δεν μπορεί να σου αλλάξει τη ζωή αν εσύ ο ίδιος δεν αποφασίσεις πως θέλεις να την αλλάξεις. Η κουλτούρα της δυτικής κοινωνίας για τα πτυχία που πρέπει να έχεις για να μπορείς να βοηθήσεις άλλους υπάρχει, δικαιολογημένα επειδή έτσι έχουμε μάθει. Δεν είναι όμως έτσι.\nΠότε κατά τη γνώμη σου είναι κατάλληλα στιγμή για να ξεκινήσει κανείς τοcoaching;\nΌταν αποφασίσει πως η ζωή του δεν του κάνει.Η απόφαση πρέπει να είναι συνειδητοποιημένη. Να μην είμαστε βολεμένοι με τα χλιαρά και τα λίγα. Όταν έχουμε αυτογνωσία και πούμε «enoughisenough», όταν θέλουμε την αλλαγή, τότε θα γίνει.Δεν πρέπει ποτέ να μας φταίει κάποιος άλλος, όπως η κρίση, η οικογένειά μας, ο σύντροφός μας… Τότε καλύτερα να μην το κάνουμε. Αν όμως είμαστε έτοιμοι να πιάσουμε τη ζωή στα χέρια μας και να την αλλάξουμε, χωρίς να ρίχνουμε τις ευθύνες σε κανέναν, τότε είμαστε έτοιμοι.\nΠοιες ανάγκες της κοινωνίας οδήγησαν στη δημιουργία τουcoaching;\nΗ ανάγκη του ανθρώπου για επικοινωνία, η ανάγκη τού να έρθουμε κοντά στον εαυτό μας, να ζήσουμε μια ζωή με πάθος, να μην νιώθουμε πως είμαστε followers, αλλά influencers.Η ανάγκη της αυτοέκφρασης.\nΗ ζωή δεν συμβαίνει σε εσένα, εσύ συμβαίνεις στη ζωή. Αυτή η συμβουλή μού έδωσε την ευθύνη στα χέρια μου κι όχι στους άλλους.\nH καλύτερη συμβουλή που θα έδινες;\nΜπορείς να αλλάξεις τα πάντα γύρω σου, έχεις τη δύναμη μέσα σου, είμαστε οι δημιουργοί της πραγματικότητάς μας όποια κι αν είναι αυτή που θέλουμε.\nΤο τελευταίο διάστημα όλοι κλίνουν προς τα βιβλία αυτοβελτίωσης.Σε τι διαφέρει η προσωπική επαφή με ένανlifecoach από τα συγκεκριμένα βιβλία; Εσύ ποια μάς προτείνεις ως musthave;\nΣυνιστώ τα βιβλία αυτοβελτίωσης και μέσα από το coachingόλη αυτή η γνώση γίνεται εμπειρία. Όποιο και να διαβάσετε θα σας βοηθήσει. Προσωπικά γράφω το «Faithittillyoumakeit», το οποίο θα κυκλοφορήσει το 2019. Θα σας πρότεινα να διαβάσετε τα «Badass», «Τhepowerofnow»και «Thinkandgrowrich».\nΚαθημερινά συναναστρέφεσαι και μιλάς με πολλούς ανθρώπους. Ποιο πρόβλημα συναντάς συχνότερα;\nH αυτοεκτίμηση,η αυτοπεποίθηση, ημαζεμένη θλίψη από όλα αυτά που συμβαίνουν γύρω μας, ο φόβος τού να αγαπήσω και να αγαπηθώ.\nAκούμεσυνεχώς για τοξικό περιβάλλον και χειριστικούς ανθρώπους. Το περιβάλλον μας τελικά είναι αυτό που ορίζει τη διάθεσή μας;\nΘεωρώ ότι το περιβάλλον μας δεν πρέπει να ορίζει τη διάθεση μας ούτε οι χειριστικοί άνθρωποι που ζουν σ’ αυτό.Υπάρχουν μόνο αυτοί που εμείς τους επιτρέπουμε να μπουν στο μυαλό μας και να αλλάξουν τη διάθεσή μας. Αυτό διδάσκω, πώς να είμαστε ολόκληροι μόνοι μας χωρίς να μας επηρεάζει το περιβάλλον και πώς να «προστατευτούμε» από το τοξικό περιβάλλον γύρω μας, αλλά κυρίως μέσα μας. Δεν μπορούμε να αναγνωρίσουμε αυτό το οποίο δεν έχουμε. Άρα η τοξικότητα που βλέπουμε είναι καθρέφτης της δικής μας τοξικότητας.\nΠρόσφατα έμαθα από εσένα πως το συνειδητό αποτελεί το 1% του μυαλού μας και το υποσυνείδητο το 99%. Πόσο σημαντικό είναι τελικά το πώς τρέφουμε το υποσυνείδητο μας;\nΤο υποσυνείδητό μας λαμβάνει και επεξεργάζεται εικόνες πολύ πιο γρήγορα από όσο μπορεί το συνειδητό μας. Μέχρι την ηλικία των 7, περίπου, που δεν έχουμε σχηματίσει ακόμη το λογικό, όλα όσα συμβαίνουν γύρω μας καταγράφονται στο υποσυνείδητο σε μορφή πεποιθήσεων και φίλτρων μέσα από τα οποία βλέπουμε τη ζωή. Αν μπορεί κανείς να μιλήσει κατευθείαν στο υποσυνείδητο, μπορεί να αλλάξει πεποίθηση, άρα και συμπεριφορά πολύ γρήγορα και πολύ εύκολα. Για παράδειγμα επιθυμείκάποιος να χάσει κιλά. Αν αλλάξει η πεποίθησήτου γύρω από την υγεία κατευθείαν από το υποσυνείδητο,τότε ο συγκεκριμένος άνθρωπος θα μπορέσει να αλλάξει συμπεριφορά. Θα τρώει πιο υγιεινά, θα πηγαίνει στο γυμναστήριο πιο συχνά και θα έχει επιτυχία στον στόχο του.\nFacebook: Faith it till you make it\nΑσπασία Κουμλή | Aspasia Koumli | faithittillyoumakeitgirl.success coaching | manifestation coaching


Πέμπτη, 06 Μαϊου 2021 12:25:33 ΜΜ\n09:10 - 02 Οκτ 2020 | Επιχειρήσεις\n18:44 - 18 Σεπ 2020 | Οικονομία\n16:36 - 20 Ιουλ 2020 | Επιχειρήσεις\nΣύνδεσμος Επενδυτών & Διαδικτύου: Ικανοποιητικός ο νόμος Εταιρικής Διακυβέρνησης\nΤην ικανοποίηση του για την ψήφιση του νέου νόμου για την Εταιρική Διακυβέρνηση, από τη Βουλή των Ελλήνων, την Τρίτη 14 Ιουλίου 2020 εκφράζει με ανακοίνωση του ο Σύνδεσμος Επενδυτών & Διαδικτύου.\n21:13 - 14 Ιουλ 2020 | Πολιτική\nΜε ευρύτερη πλειοψηφία υπερψηφίστηκε από την ολομέλεια της Βουλής, το νομοσχέδιο του υπουργείου Οικονομικών με τίτλο «Εταιρική διακυβέρνηση ανωνύμων εταιρειών, σύγχρονη αγορά κεφαλαίου, ενσωμάτωση στην ελληνική νομοθεσία της Οδηγίας (ΕΕ) 2017/828 του Ευρωπαϊκού Κοινοβουλίου και του Συμβουλίου, μέτρα προς εφαρμογή του Κανονισμού (ΕΕ) 2017/1131 και άλλες διατάξεις».\n12:39 - 03 Ιουλ 2020 | Ανέστης Ντόκας\nΗ σύγκρουση συμφερόντων αλλάζει την εποπτεία στο Χρηματιστήριο\nΜε τον Νομοσχέδιο που εισήχθη στην Βουλή περί εταιρικής διακυβέρνησης και συγκεκριμένα στο άρθρο 78 της εισηγητικής έκθεσης, απομακρύνεται ο εκπρόσωπος του Χρηματιστηρίου Αθηνών από το ΔΣ της Επιτροπής Κεφαλαιαγοράς και αντικαθίσταται με τον εκπρόσωπο της ΕΛΤΕ.\n21:25 - 02 Ιουλ 2020 | Οικονομία


Aftodioikisi Posted on Ιούλιος 19, 2019\nΠροσωπικά θεωρώ, ότι η μακρόχρονη ιστορία της ανάπλασης της οδού Τσερίου είναι μία πραγματική μελέτη περίπτωσης, ένα αξιοσημείωτο παράδειγμα για τον τόπο μας, που αποδεικνύει τη σημασία της αμφισβήτησης διαχρονικών και πάγιων αντιλήψεων, αλλά κυρίως της προσφοράς της δυνατότητας να ακουστούν οι φωνές όλων των εμπλεκόμενων μερών, προκειμένου να εξευρεθεί η καλύτερη δυνατή λύση. Γιατί αυτό ακριβώς ίσχυσε: ο νέος, πρωτοποριακός – για τα δεδομένα της Κύπρου – σχεδιασμός της οδού Τσερίου, ανατρέπει παλαιότερες, στερεοτυπικές θεωρήσεις για τον οδικό σχεδιασμό, αναδεικνύοντας τη σημασία της διατήρησης του τοπικού χαρακτήρα της περιοχής και το κυριότερο, διατηρώντας στο επίκεντρο τον άνθρωπο και όχι το αυτοκίνητο.\nΕιδικότερα, όπως ζητήθηκε, και σύμφωνα και με την απόφαση του Υπουργικού Συμβουλίου, ο νέος σχεδιασμός δημιουργεί τις προϋποθέσεις για τη δημιουργία ενός ασφαλούς περιβάλλοντος για πεζούς και οδηγούς, που να στηρίζεται στις αρχές της βιώσιμης κινητικότητας. Συγκεκριμένα, προνοούνται πλατιά πεζοδρόμια, 280 περίπου χώρους στάθμευσης, καθώς και είκοσι διαβάσεις για πεζούς, ενώ ενσωματώνονται ταυτόχρονα πρόνοιες που να παρέχουν τις απαραίτητες διευκολύνσεις στα άτομα με κινητικά προβλήματα. Ο νέος αυτός σχεδιασμός προωθεί τις χαμηλότερες ταχύτητες οχημάτων και περιορίζει τον μέχρι σήμερα δεσπόζοντα ρόλο του αυτοκινήτου, δίνοντας προτεραιότητα στον άνθρωπο και τις καθημερινές του ανάγκες. Παράλληλα, προνοείται η ευρεία δεντροφύτευση εκατέρωθεν της οδού και η δημιουργία μικρών χώρων συνάθροισης. Πρωτοποριακή προσέγγιση αποτελεί, όμως, η κεντρική ιδέα σχεδιασμού του νέου δρόμου: η μείωση του κυκλοφοριακού φόρτου δεν θα πρέπει να είναι η βασική προτεραιότητα στον σχεδιασμό της οδού Τσερίου.\nΑντιθέτως, προτεραιότητα θα πρέπει να είναι το κτίσιμο ενός δρόμου, που θα δημιουργεί το κατάλληλο περιβάλλον – από κάθε άποψη – για την ευημερία, την κοινωνική και εμπορική άνθιση της περιοχής και γενικότερα, την καλύτερη ποιότητα ζωής.\nΖητήσαμε έναν ζωντανό δρόμο, για ανθρώπους και όχι μόνο για αυτοκίνητα, χωρίς βέβαια να παραγνωρίζεται η χρήση του αυτοκινήτου.\nΔεν συμβιβαστήκαμε και δεν δεχτήκαμε να θυσιάσουμε τον ιδιαίτερο τοπικό χαρακτήρα της Τσερίου, στον βωμό της επικράτησης του αυτοκινήτου και των μεγάλων ταχυτήτων.\nΚλειστή για την τροχαία η οδός Περικλέους - Φωκίωνος


Ερχεται το 11ο Ethnofest - με τέλειο timing | FLIX\nΑπό τις 26 Νοεμβρίου ως τις 6 Δεκεμβρίου, το 11ο Φεστιβάλ Εθνογραφικού Κινηματογράφου Αθήνας δίνει ανάσα στο lockdown μας.\nΤο Ethnofest φτάνει στην 11η και ειδική έκδοσή του μια χρονιά που όλα όσα γνωρίζαμε έχουν αλλάξει και ένα νέο παράδειγμα βρίσκεται σε πράξη. Μέσα στο απρόβλεπτο 2020 που η σταθερότητα αποτελεί πλέον συνθήκη πολυτελείας, το φεστιβάλ Εθνογραφικού Κινηματογράφου της Αθήνας παραμένει συνεπές στο ραντεβού με το κοινό του και επιστρέφει σε μια επιμελημένη διαδικτυακή εκδοχή του με 40 ταινίες και παράλληλες εκδηλώσεις, από τις 26 Νοεμβρίου ως τις 6 Δεκεμβρίου.\nΠαρακολουθείτε τα νέα του Ethnofest στο website της διοργάνωσης, στο facebook και το instagram.\nΟ εθνογραφικός κινηματογράφος δηλώνει στιβαρά την παρουσία του και μας παρέχει μια πλατφόρμα για ουσιαστικές συζητήσεις ως μέσο έρευνας, έκφρασης και αποτύπωσης του κόσμου γύρω μας και μέσα μας. Η φετινή έκδοση προσαρμόζεται στις τρέχουσες συνθήκες, αναγνωρίζει τη σημασία της απουσίας της φεστιβαλικής - δια ζώσης - συνθήκης, επιδιώκει όμως παράλληλα τη συμμετοχικότητα και την απόλαυση της θέασης ταινιών από όλο τον κόσμο, μια στιγμή που η ανάγκη για εξωστρέφεια μοιάζει επιτακτική.\nΔιαβάστε ακόμη: Τα Επόμενα Βήματα του Ethnofest\nΤο φετινό πρόγραμμα του φεστιβάλ, αφουγκραζόμενο την εποχή και την πληθώρα των διαδικτυακών ερεθισμάτων, προχώρησε σε μια μικρότερη σε αριθμό ταινιών εκδοχή του διατηρώντας όπως πάντα ακέραια τη δυναμική του. Δείτε τις ενότητες, τα highlights και τις παράλληλες δράσεις παρακάτω.\nΟι ταινίες προβάλλονται μόνο με αγγλικούς υπότιτλους, με εξαίρεση το τμήμα του Πανοράματος στο οποίο θα παρέχεται και δυνατότητα ελληνικού υποτιτλισμού.\nΤο Θαρραλέο Κορίτσι στην Ιπτάμενη Κούνια\n«Αυτοί που Εχουν Μάτια να Δουν, θα Δούνε» (Those Who Have Eyes To See, Shall See, Μέλανι Γκραντ) σύμφωνα με ρητό των Πνευματικών Βαπτιστών του Τρινιντάντ, από όπου παίρνει και τον τίτλο της η ταινία που εξερευνά τον τρόπο θέασης, συγκρίνοντας τη σαρκική, την πνευματική και την εθνογραφική ματιά. H ταινία «Κόσμος» («Mundo», Ανα Εντουαρντς), διερευνά το εκτενές φαινόμενο του ευαγγελικού προσηλυτισμού αυτόχθονων πληθυσμών στη Νότια Αμερική και παρατηρεί πώς το τοπίο αναδιαμορφώνεται μέσα από τις ευαγγελικές αντιλήψεις. «Το Θαρραλέο Κορίτσι στην Ιπτάμενη Κούνια» («The Daring Young Girl On The Flying Trapeze», Νίνα Ρος), πρόκειται για μια καθαρή υπενθύμιση για τη μεταχείριση των ατόμων με αναπηρία, αλλά είναι πολύ περισσότερο η αξιοθαύμαστη ιστορία μιας γυναίκας που αρνήθηκε να περιοριστεί στις προσδοκίες που η κοινωνία είχε από εκείνη.\nΤο φετινό Πανόραμα έχει άρωμα Λατινικής Αμερικής με ταινίες από την Αργεντινή, τη Βραζιλία και το Μεξικό. Μέσα από την προβολή επτά ντοκιμαντέρ πρωτοπόρων καλλιτεχνών διερευνά πολλαπλές θεματικές με έμφαση σε ζητήματα φύλου, ανθρωπίνων δικαιωμάτων και πολιτιστικής ταυτότητας, αναδεικνύοντας την αφηγηματική και ποιητική δύναμη της εικόνας μέσα από την ανθρωπολογική ματιά και ευαισθησία των κινηματογραφιστών.\n«Η Βασίλισσα της Λάπα» («Queen of Lapa», Λουάνα Μουνίθ), εξερευνά τις καθημερινές ζωές, τις αντιπαλότητες και τις αναζητήσεις για την αγάπη των εργατριών του σεξ σε μια πόλη γεμάτη εχθρότητα απέναντι στην κοινότητα LGBTQ. «Τα Τραγούδια που δεν Τελειώνουν Ποτέ» («Songs That Never End», Γεχούντα Σαρίμ), είναι ένας λυρικός και ποιητικός διαλογισμός σχετικά με τον εκτοπισμό. «Η Επιμονή» («Persistence», Αν Χάφσμιτ και Γιαν-Χόλγκερ Χένις), ταξιδεύει στα τοπία εξαφάνισης του Μεξικού, ανάμεσα σε μαζικούς τάφους και θραύσματα, οικογένειες θυμάτων και ανθρωπολόγους ιατροδικαστές.\nΕιδική Θεματική Ενότητα - Επανεξετάζοντας το Brexit\nΑυτή τη χρονιά, η ειδική θεματική ενότητα αφιερώνεται στο φαινόμενο του Brexit και τους αμέτρητους σχηματισμούς του. Την ενότητα επιμελείται o κοινωνικός ανθρωπολόγος Θεόδωρος Ρακόπουλος (Πανεπιστήμιο του Οσλο), ως καλεσμένος επιμελητής του Ethnofest. Το Brexit αποτέλεσε ένα διαρκές γεγονός του οποίου η έκβαση ακόμα ξεδιαλύνεται. Οσα προηγήθηκαν (μια παγκόσμια πιστωτική κρίση, κρίσεις δημοσίου χρέους), όσα έφεραν οι εντάσεις της περιόδου (με την άνοδο απολυταρχικών ηγεσιών και λαϊκισμού) και ό,τι ακολούθησε (η κρίση του κορονοϊού), διαμορφώνουν ένα φάσμα πολλαπλών κρίσεων άξιων προβληματισμού. Σε αντίθεση με άλλες τρέχουσες κρίσεις, το Brexit ήταν μια δημοφιλής επιλογή. Σαν μια μορφή έκφρασης της «άμεσης φωνής» του κόσμου, μια εκδήλωση λαϊκής κυριαρχίας, η ψήφος αποχώρησης δοκίμασε τα όρια και τους περιορισμούς της ίδιας της δημοκρατίας. Το δράμα που ακολούθησε, με το κράτος να ταλαντεύεται μεταξύ του «λαού», του κοινοβουλίου αλλά και της δικαστικής εξουσίας, φανέρωσε πως ό,τι συνέβη στο Ηνωμένο Βασίλειο είναι μια περίπτωση ενδεικτική για την ταυτότητα της σύγχρονης δημοκρατίας.\nΟι τρεις ταινίες της ενότητας, «Way My It Did I» (Μαρία Αναστασίου), «Ακούστε τη Βρετανία», («Listen to Britain», Ρις Λούις) και ο «Τελευταίος Γύρος Jaldi 5» («Last Round of Jaldi 5», Ελεν Λάπερ), παρουσιάζουν διαφορετικές κινηματογραφικές προσεγγίσεις που επικεντρώνονται στον πυρήνα του διαλόγου πάνω στο φλέγον αυτό ζήτημα.\nΔάσος από Σύννεφα\nΟταν οι δημιουργοί πειραματίζονται με τα όρια της κινηματογραφικής φόρμας, τις τεχνικές αφήγησης και την εθνογραφική έρευνα, τα αποτελέσματα διευρύνουν τα όρια του κινηματογραφικού είδους και των κοινωνικών επιστημών, προσφέροντάς μας νέες εμπειρίες θέασης.\nΣτο «Δάσος Από Σύννεφα» («Cloud Forest», Ελιάν Εστερ Μποτς), πέντε Ολλανδέζες οδηγούν το θεατή σε ένα φαντασιακό ταξίδι μέσα από αναμνήσεις και εικόνες που έχουν δημιουργήσει από τις εμπειρίες των γονιών τους στον πόλεμο της πρώην Γιουγκοσλαβίας και μας καλούν να γίνουμε μέρος των στενών δεσμών της οικογένειάς τους. Η «Απουσία» («Absence», Ροξάν Αμπελ Γκιντς), είναι μια ερμηνευτική αυτοεθνογραφική ταινία που εκθέτει τις πρώτες αναλύσεις των δυσκολιών και των γνώσεων που συναντά μια ερευνήτρια κατά τη διάρκεια επιτόπιας έρευνας σε αγροτικές περιοχές της Βραζιλίας. Με τη φωνή της, η ερευνήτρια επαναδιεκδικεί τα συναισθήματα, τις διαισθήσεις και τις ευαισθησίες, οι οποίες, τη στιγμή που βιώθηκαν, είχαν υποτιμηθεί και με τη συνεργάτιδά της προσπαθούν να σπάσουν τη σιωπή της καταπίεσης που προέρχεται από την τοξική πατριαρχική αρρενωπότητα.\nΤο φετινό πρόγραμμα μας ταξιδεύει, μεταξύ άλλων, από την μακρινή Ζιμπάμπουε («Uhuru: Coups Αnd The Promise Of Freedom», Ραμπισάι Μαρούφου) ως την Κέρκυρα («Αγία Ειρήνη-Ανάμεσα σε Δύο Στεριές», Μαρίνα Σατανάκη, Μελίνα Σχοινά και Ευγενία Πούλη) και από τόπους ιστορικής μνήμης («Ψωμί και μια Kουβέρτα» του Δημήτρη Γκίντζου), έως την επικαιρότητα της πανδημίας του Covid-19 («Ψηφιακή Πραγματικότητα», Μιλένα Περδικάρη).\nΕιδικές Προβολές - Focus on Archive\nΦέτος, στο πλαίσιο των Ειδικών Προβολών, η ενότητα Focus on Archive εξετάζει την επίκαιρη τάση της δημιουργικής χρήσης του αρχείου στο ντοκιμαντέρ έχοντας στόχο να αποτελέσει ένα πρώτο βήμα στην ανάδειξη και εξερεύνηση της τάσης που θα μας απασχολήσει έντονα στο μέλλον. Η συνθήκη του lockdown έχει κάνει επιτακτική την ψηφιακή ανάδειξη και τη δημιουργική ενασχόληση με το αρχείο ενώ, μέσα από αυτή, έχει προκύψει μια πολύ ενδιαφέρουσα τάση για συνέργειες, διεπιστημονικότητα και διάλογο μεταξύ καλλιτεχνών και ανθρωπολόγων.\nΟι τέσσερις ταινίες της ενότητας χαρακτηρίζονται από διαφορετικές μεταξύ τους δημιουργικές χρήσεις του αρχείου στην κινηματογραφική αφήγηση και αποτελούν έμπνευση και έναυσμα για διάλογο. Η ταινία «The Fantastic» (Μάγια Μπλέφιλντ), επικεντρώνεται σε μαρτυρίες εξόριστων Βορειοκορεατών μέσα από μια εναλλαγή documentary footage και visual effects και μέσα από αυτή θα αναρωτηθούμε για τη σχέση του φανταστικού με το πραγματικό. Για τη δημιουργία της ταινίας, δεν χρησιμοποιήθηκε αρχειακό υλικό, όμως η πειραματική ποιητική αφήγηση της ταινίας μας εισάγει σε μια συζήτηση γύρω από το τι είναι το αρχείο ή τι θα μπορούσε να είναι. Στην ταινία «Η Τζούντι Ενάντια στον Καπιταλισμό», («Judy Versus Capitalism», Μάικ Χούλμπουμ), αναδιπλώνεται η ζωή της εξέχουσας ριζοσπαστικής Καναδής φεμινίστριας, συγγραφέως και κοινωνικής ακτιβίστριας, Τζούντι Ρέμπικ.\nΣτο «Cernobila» (Ελουνέντ Ζόι Αιάνο και Ανα Μπένερ), μια σκηνοθέτιδα και μια καλλιτέχνιδα συνθέτουν μέσω της τεχνικής του animation και mixed genres μια κρυφή ιστορία του Δευτέρου Παγκοσμίου Πολέμου γύρω από τη μυθική φιγούρα μιας νοσοκόμας. Τέλος, στο «Specialized Technique», η σκηνοθέτιδα Ονιέκα Ιγκουε αποικιοποιεί (decolonize) ένα κινηματογραφικό αρχείο που εστιάζει στη στατική περιγραφή ενός αφρικανικού χορού και το μετατρέπει μέσα από τη δημιουργική συμβολή του μοντάζ σε ένα ζωντανό θέαμα.\nSt. Viniri - Το Ιερό Δάσος\nΑϋλη Πολιτιστική Κληρονομιά - Ειδικό Αφιέρωμα Πολιτισμικό Τοπίο και Πολιτιστική Κληρονομιά\nΣτους ορεινούς οικισμούς της Ηπείρου τα ιερά δάση λειτουργούν ως τοπικά προσαρμοσμένα συστήματα διαχείρισης. Η ταινία «Ιερά Δάση Ζαγορίου» του Κώστα Βρακά πραγματεύεται τη διατήρηση της φύσης μέσω θρησκευτικών δοξασιών και υπό το φόβο υπερφυσικών τιμωριών. Η ταινία «St. Viniri - Το Ιερό Δάσος» της Κωνσταντίνας Μεσσήνη επικεντρώνεται στο δάσος της Αγίας Παρασκευής στη Βωβούσα, στο Ανατολικό Ζαγόρι ως ένα από τα εναπομείναντα ιερά δάση. Ανέγγιχτο στν χρόνο, το διατηρούν οι μύθοι που υφαίνουν την προφορική παράδοση του χωριού και μεταφέρονται από γενιά σε γενιά, δημιουργώντας το θρύλο του δάσους. Οι κάτοικοι λένε ότι αν «πειραχτεί» οτιδήποτε από το δάσος, οι συνέπειες είναι καταστροφικές. Ως αποτέλεσμα, το δάσος συνεχίζει να υπάρχει χωρίς καμία ανθρώπινη παρέμβαση, πράγμα σπάνιο στην εποχή μας.\nΜε αφορμή το νέο του ντοκιμαντέρ, ο Aγγελος Ράλλης σε ένα online masterclass θα μοιραστεί με το κοινό σκέψεις για τη μέχρι τώρα εμπειρία του στη διαδικασία παραγωγής ντοκιμαντέρ και τον ιδιαίτερο τρόπο προσέγγισής του σε σχέση με τα θέματα που επιλέγει. Μέσα από online συζητήσεις και πάνελ με ενδιαφέρουσες προσκεκλημένες και προσκεκλημένους, θα συζητήσουμε για ειδικά θέματα που προκύπτουν από τα τμήματα του προγράμματος (Brexit, Πολιτισμικό Τοπίο και Πολιτιστική Κληρονομιά, Shooting in Lockdown) ενώ μια ειδική προβολή της νέας ταινίας του Ματίς βαν ντε Πορτ, «The Body Won't Close» (Work In Progress), θα έχουν την ευκαιρία να δουν 50 μόνο θεατές πριν από μια ανοιχτή συζήτηση για την ίδια την ταινία μαζί με το δημιουργό και εκλεκτές ομιλήτριες και ομιλητές.\nΣυνοπτικό Πρόγραμμα Παράλληλων Εκδηλώσεων\nΣάββατο, 28.11, 18.00 | Αγγελος Ράλλης | Online Masterclass\nΚυριακή, 29.11, 11.00 | Πολιτισμικό Τοπίο και Πολιτιστική Κληρονομιά | Online Discussion\nΚυριακή, 29.11, 18.00 | Special Screening | Work in Progress | Online Discussion\nΔευτέρα, 30.11, 18.30 | Επανεξετάζοντας το Brexit | Online Discussion\nΣάββατο, 05.12, 18.00 | Shooting in Lockdown | Online Discussion\nΤο αναλυτικό πρόγραμμα των παράλληλων εκδηλώσεων θα ανακοινωθεί σύντομα στα κοινωνικά δίκτυα και την ιστοσελίδα του Ethnofest.\nΠώς βλέπουμε ταινίες:\nΟι ταινίες προβάλλονται μέσα από την επίσημη ιστοσελίδα του Ethnofest όπου θα βρείτε τις σχετικές οδηγίες για τον τρόπο εγγραφής και θέασης.\nΟι ταινίες είναι διαθέσιμες αποκλειστικά εντός της Ελλάδας και για περιορισμένο αριθμό θεάσεων.\nΟι ταινίες του προγράμματος είναι διαθέσιμες δωρεάν και θα προβάλλονται καθ’όλη τη διάρκεια του φεστιβάλ, εκτός εάν υπάρχει διαφορετική επισήμανση.\nΟι ταινίες προβάλλονται μόνο με αγγλικούς υπότιτλους με εξαίρεση το τμήμα του Πανοράματος στο οποίο θα παρέχεται και δυνατότητα ελληνικού υποτιτλισμού.\nΠροηγούμενο Απ' το Χιόνι στο 1821 και από εκεί στο μέλλον! Οι ταινίες του 33ου Πανοράματος Ευρωπαϊκού Κινηματογράφου! Επόμενο «Πίσω από τον Τοίχο»: Ανακαλύπτωντας το σύμπαν του Δημήτρη Παπαϊωάννου\nΜε αφιέρωματα στον Ερίκ Ρομέρ, τον Τάκη Κανελλόπουλο, το μεταναστευτικό και μια δεύτερη ματιά σε πρόσφατες ελληνικές ταινίες έρχεται το Πανόραμα Ευρωπαϊκού Κινηματογράφου\nΤο 61ο Φεστιβάλ Κινηματογράφου Θεσσαλονίκης συστήνει και υποστηρίζει νέους Ελληνες διευθυντές φωτογραφίας


Απογοητευτικός Ατρόμητος - Ήττα με 3-0 στον Βόλο (video)\nΑρχική » ΡΟΗ ΕΙΔΗΣΕΩΝ » Απογοητευτικός Ατρόμητος – Ήττα με 3-0 στον Βόλο (video)\nΑπογοητευτικός Ατρόμητος – Ήττα με 3-0 στον Βόλο (video)\nΜια ακόμα απογοητευτική εμφάνιση από τον Ατρόμητο στον Βόλο που έχασε από την τοπική ομάδα με 3-0.\nΗ ομάδα του 32χρονου Αμπασκάλ έβαλε δύσκολα στον Άνχελ Λόπεθ και στους παίκτες του Ατρομήτου βρίσκοντας δίχτυα τρεις φορές στο δεύτερο ημίχρονο.\nΜόλις στο 4′ ο Ροσέρο εξαπέλυσε σουτ που σταμάτησε πάνω στον Παπαδόπουλο, με τον Τζήλο να είναι δίπλα στην φάση και να δίνει πέναλτι για επαφή της μπάλας στο χέρι του Έλληνα κεντρικού αμυντικού. Παρόλα αυτά, μετά την συμβουλή του VAR και αφού είδε την φάση, πήρε πίσω την αρχική του απόφαση.\nΟ Βόλος κυριάρχησε στη μεγαλύτερη διάρκεια του πρώτου ημιχρόνου, με τον Πίριτς να σώζει τον Ατρόμητο από το γκολ με μεγάλη επέμβαση στην κεφαλιά του Γκρίλο στο 12′.\nΗ καλύτερη στιγμή τους Ατρόμητου σε όλο το ματς ήρθε στο 27′, όμως δεν μέτρησε ποτέ, ως οφσάιντ. Συγκεκριμένα, ο Κουλούρης σέντραρε για τον Βασιλαντωνόπουλο με τον Έλληνα μπακ να βρίσκει στόχο. Όμως την στιγμή που η μπάλα ήταν στον αέρα, ο επόπτης σήκωσε την σημαία και ο τερματοφύλακας του Βόλου φυσιολογικά ακούγοντας το σφύριγμα, σταμάτησε να παίζει!\nΟ βοηθός θα έπρεπε να αφήσει την φάση να εξελιχθεί και μετά να σηκώσει την σημαία, για να ελεγχθεί η φάση από το VAR. Στη συνέχεια οι γηπεδούχοι έχασαν καλές ευκαιρίες να ανοίξουν το σκορ, ενώ ο Μουνίθ δεν μπόρεσε να στείλει την μπάλα στα δίχτυα (45+4′) με απευθείας εκτέλεση φάουλ.\nΣτο 67′ ο Καστεγιάνο πέρασε δύο-τρεις παίκτες από αριστερά και σέντραρε για τον Κουλούρη, όμως ο Έλληνας σέντερ φορ δεν μπόρεσε να στείλει την μπάλα στα δίχτυα, αφού έκανε επιθετικό φάουλ.\nΟι γηπεδούχοι δεν είχαν πει την τελευταία τους λέξη και χάρη στην εύστοχη εκτέλεση πέναλτι του Φαν Βέερτ που κέρδισε ο Μπαρτόλο, έκανε το 2-0.\nΤο τελικό 3-0 μπήκε στο 96′, όταν μετά από ασίστ και πάλι του Μπαρτόλο, ο Τερεζίου έγραψε το τελικό 3-0.\nΛόπεθ: «Πολύ άδικο το αποτέλεσμα, δεν αντιπροσωπεύει την εικόνα μας»\nΌσα είπε ο Άνχελ Λόπεθ στην Cosmote TV:\n«Δυστυχώς το αποτέλεσμα είναι πολύ άδικο και δεν αντιπροσωπεύει την εικόνα μας μέσα στο παιχνίδι. Ήταν ένα πολύ ισορροπημένο ματς, ειδικά στο πρώτο μέρος. Και στο δεύτερο μέρος ήμασταν τοποθετημένοι καλά μέχρι το πρώτο γκολ. Πιέσαμε για την ισοφάριση, πήραμε ρίσκα, αλλά δεχθήκαμε άλλα δύο γκολ στο τέλος».\nΜία διασκεδαστική ιστορία φαγητού κοντεύει να εξαφανιστεί


ΟΛΑ ΞΕΚΙΝΟΥΝ ΑΠΟ ΤΗ ΔΙΚΑΙΟΣΙΝΗ??????\nαπό gatos Την / Το Κυρ Φεβ 13, 2011 4:24 pm\nΑΦΗΣΑΝ ΝΑ ΦΥΓΟΥΝ ΤΟΥΣ ΚΛΕΦΤΕΣ ΓΙΑΤΙ ΔΕΝ ΓΝΩΡΙΖΑΝ ΄''ΤΟΝ ΑΚΡΙΒΗ ΧΡΟΝΟ ΤΕΛΕΣΗΣ ΤΩΝ ΠΡΑΞΕΩΝ ????????????ΔΕΝ ΥΠΑΡΧΕΙ ΔΙΚΑΙΟΣΗΝΗ----ΔΕΝ ΥΠΑΡΧΕΙ ΤΙΠΟΤΑ.


«Η προοδευτική συνεργασία καθορίζει την πορεία μας» - ΧΡΗΣΤΟΣ ΣΠΙΡΤΖΗΣ\n«Η προοδευτική συνεργασία καθορίζει την πορεία μας»\n«Η προοδευτική συνεργασία καθορίζει την…\nΕίναι η καλύτερη χρονική συγκυρία, να ξεκινήσει η συζήτηση μέσα στην κοινωνία, για το αύριο της Ευρώπης, της χώρας μας, της κάθε οικογένειας, των παιδιών μας.\nΕίναι η στιγμή που πρέπει να κάνουμε μια αναδρομή στην ιστορία μας, στη μεταπολίτευση, στα χρόνια της οικονομικής κρίσης, στα μνημόνια και να αποφασίσουμε, με αίσθημα προσωπικής και συλλογικής ευθύνης.\nΝα αποφασίσουμε τεκμηριώνοντας τις θέσεις μας, όχι με βάση την επικοινωνιακή θέση Μέσων Μαζικής Ενημέρωσης, με όποιες σκοπιμότητες. Να αντιληφθούμε τη βαρύτητα των ευρωπαϊκών εκλογών και τις συνέπειες στη ζωή μας, στη δουλειά μας, στη γειτονιά μας. Να κατανοήσουμε ποιος είναι ο ρόλος της τοπικής αυτοδιοίκησης στην αναπτυξιακή πορεία της χώρας, στο βιοτικό μας επίπεδο και στις κοινωνικές πολιτικές και ποιες συμμαχίες πρέπει να δομηθούν με την εφαρμογή της απλής αναλογικής στην τοπική αυτοδιοίκηση και στο πολιτικό σύστημα της χώρας.\nΣήμερα που η χώρα μας, ο λαός μας, απαλλάχθηκε από το βαρύ φορτίο των μνημονίων, η κάθε συλλογική μας απόφαση είναι καθοριστική.\nΤις τελευταίες δεκαετίες επικράτησαν στην Ευρώπη οι πολιτικές δυνάμεις του νεοφιλελευθερισμού. Η ακύρωση των κοινωνικών κατακτήσεων καθώς και η επιβολή του χρηματοοικονομικού συστήματος στο πολιτικό σύστημα και τις παραγωγικές δυνάμεις καθόρισαν τις κύριες πολιτικές επιλογές της Ευρώπης και επομένως και της χώρας μας, με τα γνωστά αποτελέσματα της κοινωνικής και οικονομικής κρίσης.\nΤο μοντέλο της Θάτσερ διαπέρασε όλη την ευρωπαϊκή πολιτική. Κάθε κοινωνική πρόνοια, κάθε κοινωνική προστασία, κάθε πρόβλεψη προστασίας των εργασιακών σχέσεων μπήκε στο στόχαστρο.\nΑκόμη και οι υποδομές, για να χρηματοδοτηθούν έπρεπε να είναι «βιώσιμες» και σε πολλές περιπτώσεις ιδιωτικές. Επομένως, για έναν αυτοκινητόδρομο δεν εγκρίνεται από την Ευρωπαϊκή Επιτροπή η χρηματοδότησή του, στη βάση της οδικής ασφάλειας και για τους προφανείς λόγους ανάπτυξης μιας περιοχής, αλλά, με κριτήριο το αν είναι «βιώσιμος». Δηλαδή, αν διέρχονται σε αυτόν πάνω από 20.000 αυτοκίνητα ημερησίως, με ακριβά διόδια.\nΟι πολιτικές της σύγκλισης εγκαταλείφτηκαν, μειώθηκε η χρηματοδότηση των κοινωνικών υποδομών, των σχολείων, των αντιπλημμυρικών έργων και πρέπει να δανειζόμαστε, για να καλυφθούν οι άμεσες\nανάγκες, ενώ ούτε ένα ευρώ δεν έχει προβλεφθεί για την αντισεισμική θωράκιση των κτηρίων.\nΣτο στόχαστρο, όμως, μπήκαν και οι παραγωγικές δομές. Η αγροτική οικονομία, οι βιομηχανίες, οι κατασκευαστικές εταιρείες. Οτιδήποτε θα μπορούσε να δώσει στη χώρα μας, και στις χώρες του νότου, τη βάση, για να μπορεί να σταθεί στα δικά της πόδια.\nΣτη χώρα μας, το μίγμα του νεοφιλελευθερισμού με τον παλαιοκομματισμό, εντός της ΝΔ και στη συνέχεια ο γάμος μεταξύ της ΝΔ και της δεξιάς σοσιαλοδημοκρατίας, παρουσίασαν τις ακραίες νεοφιλελεύθερες πολιτικές ως μεταρρύθμιση, ενώ, την ίδια στιγμή, συνέχιζαν ακάματα τις παλαιοκομματικές μεθόδους.\nΗ οικονομική κρίση βρήκε τη χώρα ανοχύρωτη. Με μειωμένη παραγωγική δομή, με ανεπαρκή δημόσιο τομέα, με κυκλώματα που λυμαίνονταν τα χρήματα του ελληνικού λαού, με κρίσιμες υποδομές που δεν ολοκληρώθηκαν ποτέ και με έργα βιτρίνας που δεν έδιναν καμία αξία ούτε στη χώρα ούτε στις τοπικές κοινωνίες.\nΤο όργιο του παλαιοκομματισμού και της σπατάλης, συνεχίστηκε και στα χρόνια της κρίσης. Τόσο η ΝΔ όσο και οι παλαιοκομματικές δυνάμεις δεν προσπάθησαν να εξορθολογήσουν τις δομές, να μειώσουν τις σπατάλες, να περιορίσουν τη δράση υπερπλουτισμού συγκεκριμένων οικονομικών συμφερόντων, ώστε να προστατεύσουν την κοινωνία.\nΧτύπησαν με μανία ό,τι θύμιζε το κοινωνικό κράτος, το εργασιακό πλαίσιο, τις δημόσιες λειτουργίες, τα κοινωνικά κεκτημένα. Για να κάνουμε αναγωγή στην καθημερινότητά μας, στις αστικές συγκοινωνίες και στον σιδηρόδρομο, μετατάχθηκαν σε άλλες Υπηρεσίες οι άνθρωποι που υπηρετούσαν σε κρίσιμες ειδικότητες, όπως οδηγοί λεωφορείων, μηχανοδηγοί, σταθμάρχες, και την ίδια στιγμή τα κυκλώματα των πλαστών εισιτηρίων στις αστικές συγκοινωνίες, της κλοπής τροχαίου υλικού στον ΟΣΕ, της έκδοσης αδειών οδήγησης στις Περιφέρειες είχαν τη χρόνια ανοχή του παλαιοκομματικού συστήματος.\nΜόνο στις συμβάσεις των αυτοκινητοδρόμων, το 2015, οι διεκδικήσεις των αποζημιώσεων για τις καθυστερήσεις των έργων, με ευθύνη του Δημοσίου, άγγιζαν το 1,5 δις €. Στο ΜΕΤΡΟ της Θεσσαλονίκης\nτο έργο είχε συμβατικό αντικείμενο τα 900 ελ. € και για το 30% της υλοποίησής του, οι διεκδικούμενες αποζημιώσεις ήταν 1,15 δις ευρώ.\nΕίναι αντιληπτή, λοιπόν, γιατί για χρόνια σε όλη τη χώρα, αλλά κυρίως σε επιλεγμένες περιοχές όπως στις Αχαρνές, δεν υλοποιούνταν στοιχειώδεις υποδομές για την αντιπλημμυρική προστασία, τις σιδηροδρομικές υποδομές, τις οδικές συνδέσεις, δεν υπήρχαν επαρκείς αστικές συγκοινωνίες, δεν υπήρχαν ανταποδοτικά οφέλη για κρίσιμες εγκαταστάσεις, όπως το σιδηροδρομικό κέντρο ή οι εγκαταστάσεις της ΕΥΔΑΠ, δεν υπήρχαν επαρκείς κοινωνικές υποδομές. Είναι αντιληπτό γιατί δεν είχαν ολοκληρωθεί τα σιδηροδρομικά δίκτυα, η ηλεκτροκίνηση, η σήμανση και οι αυτοματισμοί του σιδηροδρόμου. Είναι κατανοητό γιατί κρίσιμες υποδομές, όπως το εμπορευματικό κέντρο στο Θριάσειο, που θα δημιουργήσουν χιλιάδες μόνιμες θέσεις εργασίας και παραγωγικές δραστηριότητες, δεν υλοποιούνταν για δεκαετίες.\nΕίναι αντιληπτό γιατί δεν αναδείχθηκαν τα μνημεία πολιτισμού και δεν προστατεύτηκαν τα περιαστικά δάση και το περιβάλλον. Είναι αντιληπτό γιατί για τον ακραίο νεοφιλελευθερισμό και τους συνοδοιπόρους του, δημιουργούνται και διατηρούνται μεγάλες κοινωνικές ανισότητες και χωροθετούνται οι περιοχές που θα είναι εγκαταλειμμένες, κοινωνικά, οικονομικά, περιβαλλοντικά, ακόμη και σε παραβατικές δραστηριότητες.\nΕίναι αντιληπτό γιατί είχαν προβλέψει οι πολίτες του Δήμου Αχαρνών να πληρώνουν διόδια στην εθνική οδό μέσα στον Δήμο τους. Γιατί δεν είχε υλοποιηθεί η υπογειοποίηση των σιδηροδρομικών γραμμών ή\nέστω η μελέτη υπογειοποίησης τους, για την άρση του χωροταξικού αποκλεισμού. Γιατί δεν υπήρξε καν έργο για την προσβασιμότητα των πολιτών στο σιδηροδρομικό κέντρο. Γιατί για χρόνια δεν υλοποιούταν\nτο εμπορευματικό κέντρο στο Θριάσειο.\nΓιατί δεν είχαν υλοποιηθεί οι απαραίτητες σχολικές εγκαταστάσεις και οι υγειονομικές υποδομές. Γιατί δεν είχε υλοποιηθεί η αντιπλημμυρική προστασία στο ρέμα της Εσχατιάς και το ρέμα των Αχαρνών. Γιατί δεν υπήρξε διάνοιξη δημοτικών δρόμων, που δημιουργούν απομονωμένες περιοχές. Γιατί ανέχτηκαν παραβατικές δραστηριότητες και πολιτικές κοινωνικού αποκλεισμού.\nΌλα όσα έχουν δρομολογηθεί και υλοποιούνται τα τελευταία χρόνια.\nΣήμερα πρέπει να απορριφθούν οι πολιτικές του ακροδεξιού νεοφιλελευθερισμού, που επιμένει στην μείωση των συντάξεων, στις ελαστικές σχέσεις εργασίας, στη μείωση του «κράτους» που δόμησε, σε\nυποδομές που δεν υπηρετούν την κοινωνία και τις υγιείς παραγωγικές δυνάμεις αλλά συγκεκριμένα συμφέροντα, στον αποκλεισμό κοινωνικών ομάδων και περιοχών.\nΗ ΝΔ δεν ήθελε την έξοδο από το μνημόνιο, γιατί ακόμη και σήμερα προτείνει ακριβώς ότι τα μνημόνια επέβαλαν στη χώρα. Προτείνει την μη ύπαρξη 13ης σύνταξης, τη μη ύπαρξη δώρου στους εργαζόμενους,\nτις ελαστικές σχέσεις εργασίας.\nΠροτείνει ακόμη και σήμερα,που δεν υπάρχει στοιχειώδες προσωπικό στους Δήμους, στις τεχνικές υπηρεσίες, που δεν υπάρχουν οδηγοί στα λεωφορεία, μηχανοδηγοί στο ΜΕΤΡΟ και στον σιδηρόδρομο, τη\nμείωση του κράτους. Καταγγέλλει τις προσλήψεις στα δημόσια νοσοκομεία και στα δημόσια σχολεία.\nΠροτείνει την ιδιωτική κοινωνική ασφάλιση, την ιδιωτική υγεία, την ιδιωτική παιδεία και την ίδια στιγμή μηδενικές κοινωνικές υποδομές.\nΔεν απαντά, όμως, πως ο πολίτης θα καλύψει αυτές τις ανάγκες ζωής. Δεν απαντά στοιχειωδώς πως χιλιάδες πολίτες, που δεν μπορούσαν να καλύψουν τις ασφαλιστικές τους εισφορές, δεν είχαν πρόσβαση ούτε οι ίδιοι ούτε τα παιδιά τους στα δημόσια νοσοκομεία και στην ιατροφαρμακευτική περίθαλψη.\nΠρέπει να ανατραπεί στην Ευρώπη, στη χώρα μας, σε κάθε περιφέρεια και σε κάθε Δήμο ο ακραίος νεοφιλελευθερισμός, της συνέχισης της ύφεσης, της κοινωνικής περιθωριοποίησης, της εξυπηρέτησης των\nσυμφερόντων των λίγων σε βάρος των πολλών.\nΟ Πρωθυπουργός Αλέξης Τσίπρας, μαζί με τον ελληνικό λαό, πέτυχε την έξοδο από το μνημόνιο, με πολιτικές προστασίας των πιο αδύνατων συμπολιτών μας.\nΣήμερα είναι η ώρα που πρέπει να υλοποιήσουμε τη δίκαιη ανάπτυξη. Να βασιστούμε στα δικά μας πόδια. Να δομήσουμε παραγωγικές δομές. Να αναβαθμίσουμε το αστικό περιβάλλον, να προστατέψουμε\nκαι να ανατάξουμε το φυσικό περιβάλλον.\nΝα εφαρμόσουμε το εθνικό στρατηγικό σχέδιο υποδομών, που δεν υπήρξε ποτέ πριν, σκόπιμα, για εξυπηρέτηση συμφερόντων και παλαιοκομματικών πολιτικών.\nΝα υλοποιηθούν οι κοινωνικές υποδομές. Να στηριχθούν οι παραγωγικές δραστηριότητες. Να ανακτηθεί ένα σύγχρονο και δίκαιο εργασιακό πλαίσιο. Να δομηθεί σε στέρεες βάσεις το κοινωνικό κράτος. Να\nμειώσουμε τις κοινωνικές ανισότητες και να ενισχύσουμε τις περιοχές που κάποιοι τις ήθελαν ξεχασμένες και απομονωμένες μαζί με τους κατοίκους τους.\nΓια αυτή την πορεία στην Ευρώπη, στη χώρα και στην τοπική αυτοδιοίκηση οι διαφορές μεταξύ των προοδευτικών δυνάμεων και του ακραίου νεοφιλελευθερισμού είναι αγεφύρωτες.\nΤα διλήμματα για την πορεία της χώρας, για τη ζωή μας, για τον Δήμο, τη γειτονιά μας, το μέλλον των παιδιών μας υπαρκτά και θα αποφασιστούν αυτήν τη χρονική περίοδο.\nΤα διλήμματα, συντήρηση ή πρόοδος, προοδευτική συνεργασία ή ακραίος νεοφιλελευθερισμός, Αλέξης Τσίπρας ή Κυριάκος Μητσοτάκης θα καθορίσουν την πορεία της χώρας για πολλά χρόνια. Όπως θα\nκαθορίσουν την πορεία της τοπικής αυτοδιοίκησης οι επιλογές στην Περιφέρεια και σε κάθε Δήμο προοδευτικών προσώπων, σχημάτων και συνεργασιών των προοδευτικών δυνάμεων, με την εφαρμογή της\nαπλής αναλογικής, για πρώτη φορά.\nΙστορικά σε εποχές κρίσης, όπου οι συντηρητικές δυνάμεις κυριάρχησαν, ακολούθησε όλεθρος.\nΗ συνεργασία των προοδευτικών δυνάμεων, των ανθρώπων της εργασίας, των νέων ανθρώπων, των ανέργων, των συνταξιούχων, όλων όσων επιθυμούν την Ελλάδα μια χώρα με πρωταγωνιστικό Ρόλο\nστην περιοχή, με βαρύτητα στην Ευρώπη, με παραγωγική δομή, με επαρκείς υποδομές, με κοινωνικό κράτος, με εργασιακό πλαίσιο είναι ιστορική ευθύνη για όλους μας.\nΆρθρο στην εφημερίδα Τα Νέα των Αχαρνών\nPreviousPrevious post:«Ξεκινούν άμεσα οι κατασκευαστικές εργασίες στο Καστέλι»NextNext post:«Μεγάλο επενδυτικό έργο με ισχυρό αναπτυξιακό βάρος για την Κρήτη, το νέο διεθνές αεροδρόμιο στο Καστέλι»\nHXHTIKO – H συνέντευξη στον Real FM\n27, Ιανουάριος 2022\nBINTEO – H παρουσία στο Kontra Channel\n26, Ιανουάριος 2022\nΤιμοκατάλογος κυβερνητικής ανεπάρκειας και προπαγάνδας\n25, Ιανουάριος 2022\nΓια μια ακόμη φορά προκλητικά απροετοίμαστοι. Να δώσουν μια εξήγηση, να ζητήσουν συγγνώμη. Να κάνουν κάτι για να μην κινδυνεύσουν άνθρωποι και μετά να φύγουν\n24, Ιανουάριος 2022\n23, Ιανουάριος 2022\nBINTEO – H συνέντευξη στην ΕΡΤ\n22, Ιανουάριος 2022


Νταβός: Κυπριακό, ΔΝΤ και αξιολόγηση κυριάρχησαν στις πρώτες επαφές του Τσίπρα - Newsbomb - Ειδησεις - News\nΠΟΛΙΤΙΚΗ 21/01/2016 07:36\nΤΙ ΣΥΖΗΤΗΘΗΚΕ ΓΙΑ ΑΣΦΑΛΙΣΤΙΚΟ ΚΑΙ ΑΞΙΟΛΟΓΗΣΗ ΜΕ ΤΟΥΣ ΜΠΑΪΝΤΕΝ, ΓΚΑΜΠΡΙΕΛ ΚΑΙ ΜΟΣΚΟΒΙΣΙ\nΟ χρέος θα συναντηθεί απόψε με τον Κύπριο Πρόεδρο, νωρίτερα το πρωί, όμως, θα έχει πραγματοποιηθεί η τριμερής για το Κυπριακό υπό τον Μπάν Κι-μουν και με την συμμετοχή των Νίκου Αναστασιάδη και Μουσταφά Ακιντζί. Μία τριμερής που όπως όλα δείχνουν μπορεί να φέρει ακόμη πιο κοντά τις δύο πλευρές.\nΤο θέμα της αξιολόγησης του ελληνικού προγράμματος συζητήθηκε και στη συνάντηση Τσίπρα-Μοσκοβισί στο περιθώριο των εργασιών του παγκόσμιου οικονομικού φόρουμ. Ο Επίτροπος επί των οικονομικών φέρεται να σχολίασε πως πρέπει να ολοκληρωθεί προηγουμένως η ασφαλιστική μεταρρύθμιση και να κλείσουν όλες οι εκκρεμότητες και επανέλαβε στην ελληνική πλευρά πως το θέμα της διαπραγμάτευσης για το χρέος θα αρχίσει να συζητείται μόνο όταν θα έχει τελειώσει η αξιολόγηση.


Πώς η Panik κυρίευσε το φετινό καλοκαίρι - POPCODE | Oneman\nΝΑΣΤΑΖΙΑ ΚΑΠΕΛΛΑ 21 Ιουλ 2018 ΤΡΑΓΟΥΔΙΑ ΤΗΣ ΕΒΔΟΜΑΔΑΣ\nΤον τελευταίο μήνα κάθε φορά που ανοίγω το Youtube στον υπολογιστή μου εμφανίζεται και από ένα καινούριο, καλοκαιρινό, ελληνικό κομμάτι με την υπογραφή της Panik. Εγώ το πατώ και τις περισσότερες φορές μου αρέσει. Μαζεύτηκαν λοιπόν πολλά, και είπα να τα συγκεντρώσω τα καλύτερα σε ένα ποστ.\nΟ Βαγγέλης Κακουριώτης διεκδικεί το καλοκαίρι, εσένα, και τη θέση του Ρουβά των 10s (βλέπε vkators). Ξεκίνησε ως μέλος των Boys and Noise και εδώ και δύο χρόνια, μετά την απρόσμενη διάλυση του συγκροτήματος που βύθισε σε πένθος το έφηβο κοινό, ακολουθεί σόλο πορεία. Το ‘Εσένα θέλω μόνο’ είναι θα έλεγα το πιο ωραίο του ως τώρα. Και btw ήταν και ο νικητής του φετινού ‘Dancing with the Stars’,\nΈλενα Τσαγκρινού - Πάμε Απ' Την Αρχή\nH ‘Ελενα Τσαγκρινού μπήκε στους OtherView μέσω διαγωνισμού το 2013, μετά την αποχώρηση της Κρυσταλλίας. Φέτος αποφάσισε να φύγει και εκείνη από το συγκρότημα, και το ‘Πάμε απ’ την αρχή’ είναι το πρώτο της σόλο κομμάτι. Και είναι πολύ ωραίο. Ένα φαν τρίβια για εκείνη είναι ότι είχε πάει στο ‘Ελλάδα έχεις ταλέντο’ στα 14 της, ενώ πέρσι συμμετείχε πάλι σε τάλεντ σόου και συγκεκριμένα στο X Factor, αλλά αυτή τη φορά ως παρουσιάστρια στο backstage. Και ήταν αρκετά καλή.\nDemy - Κύμα καλοκαιρινό\nΗ Demy είναι παλιά καραβάνα στα καλοκαιρινά χιτ. Τα ‘Πόσες χιλιάδες καλοκαίρια’, ‘I love the sun’, ‘Όσο ο κόσμος θα έχει εσένα’ την κάνουν ξεκάθαρα μάνα του mainstream ποπ ελληνικού καλοκαιριού. Φέτος με πιο μπαλαντέ διάθεση επέστρεψε, για να διεκδικήσει ένα ακόμη καλοκαίρι.\nJosephine - Μάγια\nΤο ‘Μάγια’ της Josephine είναι επίσης θα έλεγα το τοπ κομμάτι της ως τώρα καριέρα της. Είναι πιασάρικο, έχει καλοκαιρινό κλιπ και με φαντάζομαι ήδη να το χορεύω σε καλοκαιρινό μπαρ.\nΗ Φουρέιρα ως ιδέα\nΤο ‘Καραμέλα’ δεν με τρέλανε, αλλά ούτε το ‘Fuego’ με είχε τρελάνει στις αρχές και τώρα είναι από τα αγαπημένα μου της χρονιάς. Γιατί η Φουρέιρα είναι η Φουρέιρα και αρκεί ως Φουρέιρα για να απογειώσει ένα κομμάτι.\nΤΡΑΓΟΥΔΙΑ ΤΗΣ ΕΒΔΟΜΑΔΑΣ VIDEOCLIPS


διδυμοι με λεων\nlilu @ 10.09.2007 01:23\nμια δίδυμοι και ένας λέων ταιριάζουν? 27/05/88 και 9/08/82 οι ημερομηνίες μας\npaspartu @ 09.09.2007 23:02\nΑγαπητο Stardome, αλλά και κύριε Πανόπουλε, κοιτάω τον χάρτη μου και όπως και πολύ άλλοι δεν καταλαβαίνω και πολλά πράγματα...Έχω λοιπόν Σελήνη στο Ζυγό, Δεσμό (;) και Ποσειδώνα στον Τοξότη, Κρόνο, Αφροδίτη και Ερμή στον Καρκίνο. Δηλαδή; Αν προλαβαίνετε να μου πείτε και σεις τι σημαίνουν όλα αυτά....(24/7/1974, 09:20, Τεχεράνη-Ιραν-αλήθεια ποσο παίζει ρόλο το που;) Επίσης την θερινή ώρα την ...\nkokopuff @ 09.09.2007 20:55\nGia s astro!Tha bo kateuthian sto psito!Alla oxi prota tha s po oti to Simpsons itan pragmatika apsogo k ixes dikio!A,k na pas na to dis!Axizi!TORA tha bo sto psito k tha se rotiso to exis.TA exis mallon.Vlepis mia k p arxizoun ta sxolia polla erotimata strovilizode sto mialo m....Erotisis tou tipou:Tha ta pao kala fetos sta mathimata?Tha egglimatisto grigora?(mias ...


www.12sports.gr: Πρόκριση για Ηρακλή- Ιωνικό! - Μπάσκετ - Ειδήσεις για όλα τα αθλήματα της Δωδεκανήσου\nΟ Ηρακλής και ο Ιωνικός Νικαίας πήραν τα εισιτήρια για την 2η αγωνιστική της β’ φάσης στο κύπελλο Ελλάδας… Οι Θεσσαλονικείς κέρδισαν με 76-65 στον Άγιο Θωμά το Μαρούσι, ενώ ο Ιωνικός Νικαίας λύγισε την αντίσταση του Απόλλωνα Πάτρας. Τα ζευγάρια στη συνέχεια είναι Ηρακλής- Ολυμπιακός και Ιωνικός Νικαίας- Λάρισα.\nΒ’ ΦΑΣΗ/1η ΑΓΩΝΙΣΤΙΚΗ (18-19/09):\n15.Ιωνικός Νικαίας- Απόλλων Πάτρας 76-69\n16.Κολοσσός Ρόδου- Ολυμπιακός 67-94\n17.Λάρισα- Άρης 68-67\n18.Μαρούσι- Ηρακλής 65-76\n2η ΑΓΩΝΙΣΤΙΚΗ (22/09):\n19.Ιωνικός Νικαίας- Λάρισα\n21.Νικητής 20- Νικητής 19\n22.Προμηθέας Πάτρας- Π.Α.Ο.Κ.\n24.Παναθηναϊκός- Γ.Σ. Λαυρίου\nΗΜΙΤΕΛΙΚΟΙ (ΠΑΡΑΣΚΕΥΗ 18/02/2022):\nΠριν από 2 ώρες 17:40 | Δευ 25 Οκτ, 2021\nΠριν από 4 ώρες 16:07 | Δευ 25 Οκτ, 2021\nΠριν από 10 ώρες 09:53 | Δευ 25 Οκτ, 2021\nΠριν από 11 ώρες 09:07 | Δευ 25 Οκτ, 2021\nΠριν από 11 ώρες 08:57 | Δευ 25 Οκτ, 2021\nΠριν από 23 ώρες 20:58 | Κυρ 24 Οκτ, 2021


openarchives.gr | Performance of stable grapsing controller under non optimal conditions\nPerformance of stable grapsing controller under non optimal conditions\nΕπίδοση ελεγκτή ευσταθούς λαβής σε μη ιδανικές συνθήκες\nΜαλακούδης, Γεώργιος Αθανάσιος\nCurrent thesis focuses on the manipulation and grasping of a simple rigid rectangular object by a pair of robotic fingers with rigid tips.Arimoto et al. in the publication "Control of an object with parallel surfaces by a pair of finger robots without object sensing" have proposed appropriate control signal that leads the specific system to stable grasping without object sensing, when the system satisfies two constraints of motion – contact and rolling.This thesis follows this formalization and presents the outputs of the system in the case that it is modeled with the two constraints. Furthermore, it presents and discusses the outputs of the system when it is modeled a bit more closer to reality with the substitution of the rolling constraints by a Coulomb model of friction tangential forces due to sliding at the contact points between object and fingers.Results of the experiments show that the unconstrained system fails when the lubricity of the object material is high. In this case, one solution experimentally proves to be the increase of the pressure at the contact points between object and fingers.\nΗ παρούσα μεταπτυχιακή εργασία επικεντρώνεται στο χειρισμό ενός απλού άκαμπτου ορθογωνίου αντικειμένου από δύο ρομποτικούς βραχίονες – δάχτυλα που καταλήγουν σε άκαμπτα ακροδάχτυλα και που έχουν στόχο να εφαρμόσουν αυτό που ονομάζεται ευσταθής λαβή επί του αντικειμένου. Δηλαδή, το σύστημα των ρομποτικών δαχτύλων ξεκινώντας από μία αρχική κατάσταση όπου είναι σε επαφή με το αντικείμενο, να καταφέρει να το χειριστεί περιστρέφοντας το και τελικά να το πιάσει σταθερά χωρίς να του ολισθαίνει.Στο μεγάλο πλήθος σχετικών εργασιών για την περίπτωση των άκαμπτων ακροδαχτύλων, απαιτείται, σχεδόν σε όλες, εκ των προτέρων γνώση τόσο κάποιων χαρακτηριστικών ποιοτήτων του αντικειμένου, όσο και των ανά πάσα στιγμή θέσεων του αντικειμένου καθώς και των δυνάμεων που ασκούνται σε αυτό με τη χρήση πληθώρας οπτικών, απτικών και αισθητήρων πίεσης.Εξαίρεση αποτελούν ο Arimoto και οι συνεργάτες του Ozawa, Nakamura και Bae, οι οποίοι στη δημοσίευση "Control of an object with parallel surfaces by a pair of finger robots without object sensing", χωρίς να επιλύουν το αντίστροφο κινηματικό, έχουν προτείνει κατάλληλο σήμα ελέγχου με το οποίο επιτυγχάνεται ευσταθής λαβή και έλεγχος προσανατολισμού ενός αντικειμένου με παράλληλες πλευρές στο δισδιάστατο επίπεδο από δύο βραχίονες με άκαμπτα ακροδάχτυλα, χωρίς να απαιτείται πληροφορία για την κατάσταση αντικειμένου κατά την κίνηση του συστήματος με τη χρήση αισθητήρων. Έχουν αποδείξει την ευστάθεια του συστήματος όταν αυτό υπόκειται σε δύο περιορισμούς, σε περιορισμούς επαφής και κύλισης. Όταν δηλαδή το σύστημα δαχτύλων – αντικειμένου μοντελοποιείται ώστε να διασφαλίζεται αφενός η επαφή μεταξύ αυτών και αφετέρου η κύλιση των δαχτύλων χωρίς ολίσθηση σε σχέση με το αντικείμενο. H παρούσα εργασία ακολουθεί την παραπάνω διατύπωση και παρουσιάζει αποτελέσματα προσομοιώσεων που επαληθεύουν την αποτελεσματικότητα της όταν το σύστημα υπόκειται στους δύο περιορισμούς κίνησης – επαφής και κύλισης.Επίσης, την επεκτείνει παρουσιάζοντας την επίδοση του ελέγχου στην είσοδο του συστήματος όταν αυτό μοντελοποιείται λίγο πιο ρεαλιστικά με την εισαγωγή τριβών ολίσθησης και στατικών τριβών και χωρίς να υπόκειται σε περιορισμούς κύλισης, με προσομοιώσεις για διάφορες περιπτώσεις όπου οι επαφές δαχτύλων – αντικειμένου είναι πιο ολισθηρές και διαφοροποιείται η πίεση σε αυτές. Τα αποτελέσματα των προσομοιώσεων δείχνουν σε αυτήν την περίπτωση ότι, όταν η ολισθηρότητα είναι μικρή, το σύστημα συμπεριφέρεται αποδοτικά και καταφέρνει το στόχο του. Όταν όμως η ολισθηρότητα είναι αυξημένη και δεν αρκεί η πίεση που ασκείται στις επαφές το σύστημα αποτυγχάνει να κυλήσει και να συγκρατήσει το αντικείμενο. Επίσης, δείχνουν ότι μία λύση για να επιτευχθεί ευσταθής λαβή στην περίπτωση της αυξημένης ολισθηρότητας είναι να αυξηθεί η πίεση στις επαφές κάτι που λογικά συνάδει και με την πραγματικότητα.\nΕλεγκτής ευσταθούς λαβής\nStable grasping controller


Οι 5 κορυφαίες τάσεις στα μαγιό για το καλοκαίρι του 22. Εντάξει θα μας πεις είναι Απρίλιος ακόμα, αλλά ποια μπορεί να βγάλει το καλοκαίρι από μέσα της; Η καρδιά μας βρίσκεται πάντα στο καλοκαίρι, στις παραλίες, στον ήλιο που είσαι ξαπλωμένη και στα δροσερά κοκτέιλ! Το μυαλό μα...\nΚαλοκαιρινή διάθεση με το must-have γυναικείο μπικίνι Lorin L-3060\nΚαλοκαιρινή διάθεση με το must-have γυναικείο μπικίνι Lorin L-3060 Είσαι οπαδός του μπικίνι; Κι εγώ! Και ενώ πολλές γυναίκες δοκιμάζουν τις νέες τάσεις, εγώ κολλάω με το ίδιο σχέδιο για χρόνια. Μεγαλώνοντας έχω εκτιμήσει τα μαγιό που ταιριάζουν απόλυτα στο σώμα μου χωρίς να χρει...\nΤο κορμάκι B118 Teddy της Obsessive έρχεται να αλλάξει τα σέξι δεδομένα\nΤο κορμάκι B118 Teddy της Obsessive έρχεται να αλλάξει τα σέξι δεδομένα! Ξέχνα ότι ήξερες για τα παραδοσιακά σέξι κορμάκια! Το νέο γυναικείο κορμάκι της Obsessive B118 Teddy είναι εδώ για να αλλάξει τα δεδομένα, μια και καλή! Μπες στο Estring.gr και άνοιξε τα μάτια σου σε έναν δ...


Η Kourtney Kardashian μόλις μας έδειξε το τελειότερο γαλλικό μανικιούρ και... την κοιλιά της εγκυμοσύνης της?!\nΗΟΜΕ Beauty Celebrities Η Kourtney Kardashian μολις μας εδειξε το τελειοτερο γαλλικο μανικιουρ και… την κοιλια της εγκυμοσυνης της?!\n28.09.2020 | 10:07\t by Νατασα Μπερεκου, Instagram: @berenata\nΤην περασμένη εβδομάδα η Rosie Huntington Whiteley μας έδειξε το τελειότερο γαλλικό μανικιούρ, αυτό που γνωρίζουμε ως κλασικό french manicure, με την πολύ λεπτή λευκή γραμμή. Και αυτή της η φωτογραφία μας έπεισε πως το γαλλικό έχει επιστρέψει και υπάρχουν 1001 τρόποι να το υιοθετήσεις.\nΣτην αρχή αυτής της εβδομάδας, η Kourtney Kardashian μας δίνει μια ακόμη ιδέα για το τέλειο γαλλικό με μια πολύ λεπτή μαύρη γραμμή. Αλλά το γαλλικό της δεν μένει εκεί. Δες και τις δύο φωτό παρακάτω για να δεις τι εννοούμε!\nΠαραπάνω, λοιπόν, η Kourtney Kardashian έχει βγάλει δύο διαφορετικές φωτό από το γαλλικό της για να μας δείξει δύο διαφορετικές εικόνες, χωρίς ήλιο και με έντονο ήλιο. Ωστόσο, στην δεύτερη φωτογραφία φαίνεται ξεκάθαρα μια κοιλιά η οποία φυσικά δεν έμεινε ασχολίαστη από τους followers της: “Είσαι έγκυος ή είναι ιδέα μου;”, “Η σκιά σου μοιάζει έγκυος! Πόσο γλυκό!”, “Είναι έγκυος; Δείτε την δεύτερη φωτό!”.\nΑυτά, λοιπόν, ήταν μερικά από τα πάρα πολλά σχόλια που έγιναν κάτω από αυτή τη φωτογραφία η οποία, τελικά, έκλεψε την παράσταση από τα ίδια τα νύχια. Η Kourtney δεν έχει απαντήσει ακόμη αλλά ναι, το γαλλικό θα είναι big thing αυτό το φθινόπωρο!\nΕτικέτες kourtney kardashian,ΓΑΛΛΙΚΟ ΜΑΝΙΚΙΟΥΡ


Διαδικτυακή γιορτή της μητέρας: Μητέρες που γέννησαν ενώ νοσούσαν από τον κορωνοϊό SARS-CoV-2 | KA-Business.gr\nΑρχική LADY'S LAND Διαδικτυακή γιορτή της μητέρας: Μητέρες που γέννησαν ενώ νοσούσαν από τον κορωνοϊό...\nLADY'S LANDΝέα - ΕπικαιρότηταΚΟΙΝΩΝΙΑ\nΚυριακή, 9 Μαΐου 2021 11:54\nΗ Γ’ Μαιευτική και Γυναικολογική Κλινική ΕΚΠΑ έχει αναλάβει με επιτυχία τη διαχείριση εγκύων και λεχωϊδων με λοίμωξη COVID-19, με παγκόσμιες πρωτιές, όπως με ενδομήτριες επεμβάσεις κατά την κύηση, τοκετό σε γυναίκα με μεταμόσχευση νεφρού αλλά και με τη διενέργεια επείγουσας καισαρικής τομής σε μητέρα που ήταν διασωληνωμένη λόγω βαριάς πνευμονίας από τον κορωνοϊό SARS–CoV-2.\nΔΕΙΤΕ ΕΔΩ τη γιορτή της μητέρας, με τις μητέρες που γέννησαν ενώ νοσούσαν από τον κορωνοϊό και με τις μητέρες-υγιειονομικούς του Αττικού Νοσοκομείου που είναι στην πρώτη γραμμή.\nΗ εκδήλωση για τη γιορτή της μητέρας έγινε στο πλαίσιο του κύκλου σεμιναρίων «ΑΤΤΙΚΟΡΑΜΑ στη Μαιευτική και Γυναικολογία 2021» και ήταν υπό την αιγίδα του Δήμου Αθηναίων και του ΕΚΠΑ.\nΠροηγούμενο άρθροΤι ισχύει με τα self tests : Σε νηπιαγωγεία, δημοτικά και γυμνάσια που ανοίγουν Δευτέρα 10 Μαϊου\nΕπόμενο άρθρο“Άνοιξε” η πλατφόρμα για τις αιτήσεις χρηματοδότησης των startups του “Elevate Greece”


Αυτές είναι οι 111 νέες, παράλληλες λαϊκές αγορές της Αττικής (Λίστα) - iCookGreek\nΙστορίεςΑυτές είναι οι 111 νέες, παράλληλες λαϊκές αγορές της Αττικής (Λίστα)\nΣε πλήρη ανάπτυξη βρίσκονται τα μέτρα ασφαλείας για την μη εξάπλωση του κορονοϊού του υπουργείου Ανάπτυξης και Επενδύσεων σχετικά με τη λειτουργία των λαϊκών αγορών. Τόσο σε ό,τι αφορά στις αποστάσεις των πάγκων και στη λειτουργία των νέων παράλληλων λαϊκών αγορών, όσο και για τα μέτρα σχετικά με τους παραγωγούς από άλλη περιφέρεια και για τις αγορές που τελούν σε αναστολή.\nΤι είναι οι παράλληλες λαϊκές αγορές\nΟι παράλληλες λαϊκές είναι αγορές φρούτων, λαχανικών και ειδών μαναβικής που θα λειτουργούν, παράλληλα, κατά την ίδια ημέρα και τις ίδιες ώρες με τις λαϊκές αγορές που ήδη είναι γνωστές. Έτσι, στο σύνολό τους οι λαϊκές αγορές στην Αττική από 111 που ήταν έχουν διπλασιαστεί και πλέον, για όσο διαρκούν τα μέτρα, θα είναι 222 ώστε να διευκολύνονται οι πολίτες και να αποφεύγεται ο συγχρονισμός. Οι δήμοι καθόρισαν τους νέους χώρους υπαίθριων αγορών εντός των ορίων τους.\nΗ λίστα των 111 παράλληλων λαϊκών αγορών της Αττικής\nΠατήστε εδώ για να ανοίξει η λίστα των 111 νέων παράλληλων λαϊκών αγορών της Αττικής, και να δείτε την περιοχή καθώς και τη μέρα που πραγματοποιούνται\nΠοιες λαϊκές έχουν κλείσει\nΥπενθυμίζεται ότι χθες ανακοινώθηκε και η αναστολή λειτουργίας όλων των λαϊκών αγορών στη Θεσσαλία, ύστερα από τον εντοπισμό θετικών κρουσμάτων στον οικισμό Ρομά της Νέας Σμύρνης, στη Λάρισα, καθώς και σε δομή μεταναστών.\nΜερικές μέρες νωρίτερα είχε ανακοινωθεί και η αναστολή λειτουργίας:


Με Άλλα Μάτια : 1ο ΦΕΣΤΙΒΑΛ ΔΥΤΙΚΗΣ ΕΠΙΧΕΙΡΗΜΑΤΙΚΟΤΗΤΑΣ ΠΕΤΡΟΥΠΟΛΗΣ\n1ο ΦΕΣΤΙΒΑΛ ΔΥΤΙΚΗΣ ΕΠΙΧΕΙΡΗΜΑΤΙΚΟΤΗΤΑΣ ΠΕΤΡΟΥΠΟΛΗΣ\n1ο Φεστιβάλ Δυτικής Επιχειρηματικότητας Πετρούπολης\n19-20-21 και 22 Σεπτεμβρίου 2013\nΗ διοργάνωση απευθύνεται στους κατοίκους των Δυτικών συνοικιών έτσι ώστε να γνωρίσουν τους επιχειρηματίες της γειτονιάς τους.\nΦιλοξενεί περισσότερες από 75 επιχειρήσεις με αντικείμενο:\nΤο 1ο Φεστιβάλ Δυτικής Επιχειρηματικότητας Πετρούπολης φιλοδοξεί να αποτυπώσει τον δυναμισμό της επιχειρηματικότητας της περιοχής μας.\nΝα προσφέρει την δυνατότητα στις καθιερωμένες αλλά και στις δυναμικά αναπτυσσόμενες επιχειρήσεις της περιοχής μας να παρουσιάσουν τις δραστηριότητες τους στο κοινό αλλά και στους επαγγελματίες του Δήμου μας και όχι μόνο.\nΝα επιτρέψει στους επισκέπτες του να έρθουν σε ζωντανή επικοινωνία με τους εκπροσώπους των εκθετών να συγκεντρώσουν όλες τις πληροφορίες που χρειάζονται για να αντιληφθούν και να συγκρίνουν τις προσφερόμενες υπηρεσίες και τιμές.\nΣτόχος μας είναι η διοργάνωση αυτή να αποτελέσει εργαλείο ανάπτυξης για όσους συμμετάσχουν.\nΑναρτήθηκε από Mε Άλλα Μάτια στις 11:28 π.μ.


Στην Ελλάδα θα γίνει το συνέδριο της Παμμακεδονικής Ενωσης Αμερικής\nΒΟΣΤΩΝΗ. Το 67ο συνέδριο της Παμμακεδονικής Ενωσης Αμερικής θα γίνει φέτος από τις 8 έως τις 12 Ιουλίου στην Ελλάδα και συγκεκριμένα στο «Αλεξάνδρειο» Ιδρυμα, το οποίο εδρεύει στο Λιτόχωρο Κατερίνης, σύμφωνα με τον πρόεδρο της διοργανωτικής επιτροπής Γιώργο Παπαδόπουλο από τη Μασαχουσέτη. Για τον σκοπό αυτό τριμελής επιτροπή αποτελούμενη από τον ίδιο, τον πρόεδρο της Παμμακεδονικής Κώστα Χατζηστεφανίδη και τον Παναγιώτη Μιτούλη, μεταβαίνουν στις 11 Μαρτίου στην Ελλάδα, προκειμένου να επιμεληθούν επιτοπίως τις διοργανωτικές λεπτομέρειες και να προσκαλέσουν προσωπικώς τον πρωθυπουργό Αντώνη Σαμαρά να παραστεί και να κάνει την έναρξη του συνεδρίου. Υπογραμμίζεται ότι εν συνεχεία θα γίνει το 11ο Παγκόσμιο Αντάμωμα στη Φλώρινα στις 13 και 14 Ιουλίου.\nΒΟΣΤΩΝΗ. Το 67ο συνέδριο της Παμμακεδονικής Ενωσης Αμερικής θα γίνει φέτος από τις 8 έως τις 12 Ιουλίου στην Ελλάδα και συγκεκριμένα στο «Αλεξάνδρειο» Ιδρυμα, το οποίο εδρεύει στο Λιτόχωρο Κατερίνης, σύμφωνα με τον πρόεδρο της διοργανωτικής επιτροπής Γιώργο Παπαδόπουλο από τη Μασαχουσέτη. Για τον σκοπό αυτό τριμελής επιτροπή αποτελούμενη από τον ίδιο, τον πρόεδρο της Παμμακεδονικής Κώστα Χατζηστεφανίδη και τον Παναγιώτη Μιτούλη, μεταβαίνουν στις 11 Μαρτίου στην Ελλάδα, προκειμένου να επιμεληθούν επιτοπίως τις διοργανωτικές λεπτομέρειες και να προσκαλέσουν προσωπικώς τον πρωθυπουργό Αντώνη Σαμαρά να παραστεί και να κάνει την έναρξη του συνεδρίου.\nΥπογραμμίζεται ότι εν συνεχεία θα γίνει το 11ο Παγκόσμιο Αντάμωμα στη Φλώρινα στις 13 και 14 Ιουλίου.\nΜιλώντας στον «Εθνικό Κήρυκα» ο πρόεδρος της διοργανωτικής επιτροπής, Γιώργος Παπαδόπουλος, τόνισε ότι «ο λόγος που αποφασίσαμε να κάνουμε το συνέδριό μας στην Ελλάδα είναι για να δοθεί η ευκαιρία να βοηθηθεί οικονομικώς η γενέτειρα, τα αδέλφια μας, αφού αναμένεται να παραστούν σύνεδροι, μέλη σωματείων, φίλοι, γνωστοί και συμπατριώτες με τις οικογένειές τους περί τις δύο χιλιάδες άνθρωποι» και συμπλήρωσε πως «αν υπολογίσουμε και το Παγκόσμιο Μακεδονικό Αντάμωμα, τότε υπολογίζουμε πάνω από δέκα πέντε χιλιάδες αν κρίνουμε από την περυσινή συμμετοχή».\nΟ κ. Παπαδόπουλος επεσήμανε πως «δέχθηκα να αναλάβω την ευθύνη της διοργάνωσης με τον όρο να είναι μαζί κι ο Παναγής Μιτούλης, ένας πολύ ικανός και άξιος άνθρωπος, ο οποίος είναι κι αυτός ξετρελαμένος με την Παμμακεδονική όπως κι εγώ και είπαμε ότι θα προσπαθήσουμε να φέρουμε πίσω στην Παμμακεδονική τη δόξα και την αίγλη της με τα συνέδρια».\nΕίπε ότι «το Αλεξάνδρειο έχει όλες τις ανέσεις και προϋποθέσεις για το συνέδριο, οι παραλίες είναι τρομερές, ο Ολυμπος είναι αντίκρυ, τα εστιατόρια είναι εξαιρετικά, οπότε μπορεί μία οικογένεια να συμμετάσχει στο συνέδριο, θα έχουμε πολλά προγράμματα και συνάμα να κάνει και διακοπές βοηθώντας παράλληλα την Ελλάδα».\nΣυνέχισε, λέγοντας πως «έχουμε ήδη κλείσει τέσσερα μεγάλα και πολύ καλά ξενοδοχεία και με πολύ καλές τιμές και θα προσπαθήσουμε να προσελκύσουμε περισσότερο κόσμο από κάθε άλλη φορά, γι’ αυτό πηγαίνομε στην Ελλάδα τώρα οι τρεις μας για να συντονίσουμε επί τόπου τη διοργάνωση όσο πιο άρτια γίνεται». Πρόσθεσε δε, πως «θα επιδιώξουμε να δούμε τον πρωθυπουργό κ. Σαμαρά, τον υπουργό Εξωτερικών κ. Αβραμόπουλο και τον κ. Τσιάρα τον υφυπουργό Απόδημου Ελληνισμού».\nΟ κ. Παπαδόπουλος τόνισε πως «δεν ζητούμε απολύτως τίποτε από το ελληνικό κράτος, πηγαίνομε να προσφέρομε κι όχι να πάρουμε» και συμπλήρωσε «ζητούμε μόνο την παρουσία τους ώστε όπως αγαπούμε εμείς την Ελλάδα να δείξουν κι αυτοί ότι αγαπούν κι εμάς τους αποδήμους που πραγματικά έχομε την Ελλάδα στην καρδιά μας».\nΟ κ. Παπαδόπουλος ανέφερε ακόμα πως «θα κάνουμε κι ένα ακόμα μεγάλο έργο» και εξήγησε πως «ο κ. Μιτούλης είναι εκείνος που φέρνει καλλιτέχνες εδώ από την Ελλάδα και γνωρίζει πρόσωπα και ανθρώπους και θα κάνουμε μία μεγάλη συναυλία στο αρχαίο θέατρο Δίον την Κυριακή πριν την έναρξη του συνεδρίου για τους τοπικούς κι όπως φαίνεται θα έχομε μεγάλα αστέρια όπως τον Πάριο, τη Μαρινέλλα, τον Τερζή, για να μπορέσουμε να εξοικονομήσουμε χρήματα τα οποία θα διατεθούν για το Αλεξάνδρειο Ιδρυμα». Εξήγησε ότι «το Αλεξάνδρειο βρίσκεται επί της Εθνικής Οδού και περιλαμβάνει 140 στρέμματα γης. Τώρα βάλαμε και το άγαλμα του Μεγάλου Αλεξάνδρου δωρεά του πρόεδρου του ΛΑΟΣ. Πρόκειται για ένα πανέμορφο μέρος, το έχομε δενδροφυτεύσει γύρω – γύρω, κατασκευάσαμε ωραίο πάρκινγκ, έχει τη βιβλιοθήκη αλλά δεν είναι αυτό που ονειρευτήκαμε να κάνουμε. Επρεπε να το κάνουμε κέντρο ερευνών για την ιστορία του Μεγάλου Αλεξάνδρου και της Μακεδονίας ώστε να πηγαίνει κάποιος και να βρίσκει όλα για την ιστορία που χρειάζεται», ενώ στην ερώτηση γιατί δεν έχει γίνει, απάντησε «λόγω έλλειψης χρημάτων». Υπολογίζει, ότι «χρειάζεται περί το ένα εκατομμύριο για να αρχίσουμε».\nΟ κ. Παπαδόπουλος είπε επίσης ότι «στις 12 Ιουλίου θα ξεκινήσουμε πρωί από το Λιτόχωρο και θα ανεβούμε στο Μουσείο του Μακεδονικού Αγώνα στο Μπούρινο.\n»Πρόκειται για ένα τρομερό μουσείο είναι εκεί που ορκίστηκαν οι πρώτοι του Μακεδονικού Αγώνα σ’ ένα μικρό εκκλησάκι πάνω στο βουνό κι έχουν μετατρέψει την περιοχή σ’ ένα παράδεισο με τα πιο σπάνια φυτά, με όλα τα αγάλματα των Μακεδονομάχων και τα νερά τρέχουν από παντού. Μας υποσχέθηκαν οι τοπικοί αδελφοί μας εκεί ότι θα μας ψήσουν αρνιά και κοκορέτσι και θα περάσουμε όλη την ημέρα εκεί πάνω και το βράδυ θα πάμε στη Φλώρινα όπου θα γίνει το Παγκόσμιο Συνέδριο και το Αντάμωμα στις 12, 13 και 14 Ιουλίου.\nΠέρυσι ήταν πάνω από δέκα χιλιάδες άτομα. Φέτος είμαι βέβαιος θα είναι πολλοί περισσότεροι. Ηταν πενήντα χορευτικά συγκροτήματα από την Ελλάδα, αλλά όταν εμφανιζόταν το συγκρότημά μας από εδώ η συγκίνηση σε όλους ήταν απερίγραπτη όχι διότι χορεύαμε ωραία, αλλά επειδή το συγκρότημά μας ‘Υιοί και Θυγατέρες του Μεγάλου Αλεξάνδρου’ είναι από την Αμερική, παιδιά της Ομογένειας με ελληνική ψυχή και συνείδηση».\nΟ κ. Παπαδόπουλος, ο οποίος είναι ο ιδρυτής κι ο δάσκαλος του συγκροτήματος, επιθυμεί να πάρει και φέτος τα παιδιά στην Ελλάδα κι αυτή την εποχή βρίσκονται στη διαδικασία συγκέντρωσης του απαιτούμενου χρηματικού ποσού των εξόδων τους.\nΤο κεντρικό θέμα του συνεδρίου, όπως εξήγησε ο κ. Παπαδόπουλος «θα είναι η Σκοπιανή προπαγάνδα και το όνομα της Μακεδονίας να μην παραχωρηθεί και με κανέναν όρο στις διαπραγματεύσεις που κάνουν, διότι αν δώσουμε το όνομα δίνουμε τα πάντα» και διερωτήθηκε «κι εγώ που κατάγομαι από την Κοζάνη πώς θα με λένε Ανω Μακεδόνα; Δεν γίνεται, δεν γίνεται. Η κ. Γκατζούλη η οποία είναι και γραμματέας του συνεδρίου κι έχει κάνει μία τρομερή δουλειά».\nΣτην ερώτηση αν το θέμα της ονομασίας είναι χαμένη υπόθεση, είπε «όχι» και συμπλήρωσε πως «αν δεν ήταν η Παμμακεδονική Αμερικής η οποία επιτελεί μία υψηλή εθνική αποστολή θα είχαν νικήσει οι Σκοπιανοί».\nΑναφορικά με το τι προσδοκούν να πετύχουν και με αυτό το συνέδριο είπε: «να διαφωτίσουμε τον κόσμο που δεν ξέρει γι’ αυτό που επιδιώκουν οι Σκοπιανοί», ενώ στην ερώτηση αν υπάρχουν άνθρωποι που δεν ξέρουν για το θέμα της ονομασίας, απάντησε: «δυστυχώς υπάρχουν ή δεν τους ενδιαφέρει γι’ αυτό πρέπει να τους πληροφορήσουμε πόσο επικίνδυνο είναι αυτό που λένε μερικοί τι μας ενδιαφέρει εμάς αν τους λένε ‘Μακεδόνες’».\nΣημείωσε ακόμα, ότι «οι Αμερικανοί είναι πίσω από τους Σκοπιανούς. Εμείς κάναμε τόσες θυσίες που κανένα άλλο κράτος δεν έκανε για την αμερικανική συμμαχία κι αυτοί επισκέπτονται την Τουρκία και παραλείπουν να πάνε στην Ελλάδα όπως εσείς γράψατε πριν λίγες μέρες».


Κρούσματα δηλητηρίασης μελισσών στην Ανατολική Κρήτη και αποζημιώσεις μελισσοκόμων – Μανόλης Στρατάκης\nΚρούσματα δηλητηρίασης μελισσών στην Ανατολική Κρήτη και αποζημιώσεις μελισσοκόμων\nΑριθμός πρωτ: 6729\nΗμερομηνία κατάθεσης: 12/4/2007\nΘΕΜΑ: Κρούσματα δηλητηρίασης μελισσών στην Ανατολική Κρήτη και αποζημιώσεις μελισσοκόμων.\nΟικονομική καταστροφή και μεγάλη ανησυχία για το μέλλον της μελισσοκομίας στην Ανατολική Κρήτη έχουν προκαλέσει τα πρόσφατα περιστατικά δηλητηρίασης εκατομμυρίων μελισσών στο δάσος Σελάκανο του Λασιθίου.\nΟ Σύλλογος των μελισσοκόμων κάνει λόγο για υποκινούμενες, ενδεχομένως από διάφορα συμφέροντα, ενέργειες, ενώ σε κάθε περίπτωση απαιτείται τουλάχιστον ένας χρόνος, για να αντικατασταθούν τα μελισσοσμήνη που δηλητηριάστηκαν. Στο μεταξύ, δεκάδες είναι οι μελισσοκόμοι απ΄ όλη την Ανατολική Κρήτη που έχουν υποστεί οικονομική ζημία συνολικού ύψους εκατοντάδων χιλιάδων ευρώ.\nΕπειδή, όπως τονίστηκε και σε συνάντηση των μελισσοκόμων με τη Νομάρχη Ηρακλείου, η ζημιά είναι τεράστια, και δεν είναι δυνατό να καλυφθεί με έξοδα των ίδιων των μελισσοκόμων, οι περισσότεροι των οποίων είναι κατά κύριο επάγγελμα αγρότες.\nΕπειδή σε παλαιότερη Ερώτησή μου (2177/8-12-2006), τόνιζα την αδικία που υφίστανται οι μελισσοκόμοι που είναι υποχρεωμένοι να καταβάλλουν ασφάλιστρο, χωρίς να έχουν στην πράξη καμία κάλυψη από τον ΕΛΓΑ, η δε απάντηση του Οργανισμού παρέπεμπε μόνο στη μελλοντική έκδοση του νέου Κανονισμού του ΕΛΓΑ για τη διόρθωση αυτής της απαράδεκτης κατάστασης,\nΕάν προτίθεται να παρέμβει προκειμένου να χορηγηθεί από τον ΕΛΓΑ αποζημίωση για την έκτακτη οικονομική ζημία, ύψους τουλάχιστον 300.000 ευρώ, που έχουν υποστεί οι μελισσοκόμοι της Ανατολικής Κρήτης, μετά τις εγκληματικές ενέργειες της δηλητηρίασης εκατομμυρίων μελισσών στο δάσος Σελάκανο του Λασιθίου.\nAuthor adminPosted on 12/04/2007 Categories Uncategorized, ΓΕΩΡΓΙΑ, Κοινοβουλευτικό έργο, ΤΕΛΕΥΤΑΙΑ ΝΕΑ\nPrevious Previous post: Επιβολή κυρώσεων για νοθευμένα φυτοπροστατευτικά προϊόντα\nNext Next post: Προβληματισμός για ελλιπή μέτρα αστυνόμευσης στη Χερσόνησο και στα Μάλλια


Χειροπέδες σε δυο γυναίκες για κατάχρηση 120 χιλιάδων ευρώ από το ΣΚΕ Αγ.Αθανασίου\tFeatured\nΣτη σύλληψη δυο γυναικών 41 και 71 ετών, προχώρησαν χθες μέλη του ΤΑΕ Λεμεσού, στο πλαίσιο διερεύνησης καταγγελίας που έγινε από το Δήμο Αγίου Αθανασίου για κατάχρηση 120 χιλιάδων ευρώ από το ταμείο του Συμβούλιο Κοινοτικού Εθελοντισμού, που αφορά στο πρόγραμμα Παιδικής Λέσχης.\nΣήμερα αναμένεται να οδηγηθούν ενώπιον του Επαρχιακού Δικαστηρίου Λεμεσού, για έκδοση διατάγματος κράτησης τους σε σχέση με αδικήματα που αφορούν, μεταξύ άλλων, συνωμοσία προς διάπραξη κακουργήματος, κλοπή από υπάλληλο, κλοπή από αντιπρόσωπο, απόκρυψη αποδεικτικών στοιχείων και νομιμοποίηση εσόδων από παράνομες δραστηριότητες.\nΣΚΕ Αγίου Αθανασίου,\nMore in this category: « Συσσώρευση νερού στον αυτοκινητόδρομο Λεμεσού - Πάφου λόγω της έντονης βροχόπτωσης\tΛεμεσός: Νεκρός σε νέο τροχαίο, 24χρονος διανομέας φαγητού »


Ζήνα Κουτσελίνη: Σταθερά υψηλές πτήσεις τηλεθέασης και νέο δυνατό χαρτί στην εκπομπή της - Sportcyclades.gr\nΗ δημοφιλής παρουσιάστρια και δημοσιογράφος, έχοντας στο πλευρό της μία ομάδα ικανών ρεπόρτερ, καλύπτοντας με έγκυρο ρεπορτάζ όλη την επικαιρότητα, παρουσιάζοντας αποκλειστικά θέματα, και lifestyle εξομολογήσεις, και μπαίνοντας στα σπίτια των τηλεθεατών με αγάπη και ζεστασιά, αποδεικνύει καθημερινά, ότι είναι η σταθερή αξία της ζώνης της, με τα νούμερα της τηλεθέασης να της χαμογελούν, όπως και την Πέμπτη, αγγίζοντας το 12.5%!\nΤο μεσημέρι της Πέμπτης όμως, η Ζήνα Κουτσελίνη, επιφύλασσε μία ακόμη έκπληξη για το φανατικό τηλεοπτικό κοινό της, που την ακολουθεί πιστά τα τελευταία χρόνια.\nΣτην έναρξη της εκπομπής , η Ζήνα ανακοίνωσε πώς ο Σπύρος Χαριτάτος, είναι ο νέος της συνεργάτης στην εκπομπή.\n“Σε αυτό το δυνάμωμα της παρέας έρχεται να προστεθεί ένα ακόμη μέλος… Δεν χρειάζεται να πω πολλά, έχει πολλές περγαμηνές και είναι ο Σπύρος Χαριτάτος”, τόνισε χαρακτηριστικά, ενώ ο καταξιωμένος δημοσιογράφος, φρόντισε με τη σειρά του να μιλήσει με τα καλύτερα λόγια για εκείνη, αλλά και να την ευχαριστήσει!\nΠερισσότερα σε αυτή την κατηγορία: « Μπαίνουν Χοψονίδου και Μπόγδανος στο Survivor (vid) Σάκης Βέρρος- «Φύγε» : Η νέα του βιωματική δυναμική μπαλάντα (βίντεο) »


Δρ. Ράνια Χιουρέα- Συμβουλευτική & Υποστήριξη Γονέων & Εκπαιδευτικών: ΚΟΡΩΝΟΪΟΣ-Μένοντας Σπίτι: Συμβουλές για το διάστημα που μένουμε σπίτι\nΣκεφτόμαστε τους ανθρώπους γύρω μας που χρειάζονται βοήθεια και που δυσκολεύονται και φροντίζουμε να τους διευκολύνουμε όπως μπορούμε. Ένας ηλικιωμένος γείτονας που χρειάζεται φάρμακα ή ψώνια από το σούπερ-μάρκετ, μια οικογένεια με παιδιά που χρειάζονται επίβλεψη και απασχόληση, ένας φίλος που ζει μόνος και θέλει παρέα, βρίσκονται πιο κοντά από όσο φανταζόμαστε και τώρα είναι η στιγμή να δείξουμε αλληλεγγύη, σεβόμενοι τους κανόνες προφύλαξης. Η βοήθεια μπορεί να είναι ένα τηλεφώνημα, ένα πακέτο με απαραίτητα είδη, ένα φαγητό στην πόρτα τους.


• Για να έχετε χρόνο για να παντρευτούν\nLeslie Rivera, 18 ετών, ζει σε Murrieta, Καλιφόρνια. Τον Απρίλιο, διαγνώστηκε - λευχαιμία. Το κορίτσι άφησε να ζήσει μόνο μερικούς μήνες. Οι συγγενείς της ρώτησε «Κάνε μια ευχή» σε ένα ταμείο που εκτελεί τα τελευταία όνειρα των ανιάτων. Μια επιθυμία Leslie ήταν αρκετά εφικτό, απλό, αλλά ταυτόχρονα πολύ συγκινητικό - να παντρευτεί τον εραστή της, ο οποίος φρόντισε με αυταπάρνηση για την όλη την ώρα. Και τελευταίο γάμο Πέμπτη Blarney Rivera και ο Daniel Mendez πραγματοποιήθηκε.\nLeslie και ο Daniel συναντήθηκαν στην ομάδα του «ρατσισμού» σε ένα στρατόπεδο σχολείο τον Οκτώβριο του 2012, και έκτοτε αχώριστοι.\nΜετά την αποφοίτησή του από το γυμνάσιο, τον Απρίλιο του Leslie αντιπροσωπεύει σχεδόν το σύνολο του χρόνου τους για να περάσουν στο νοσοκομείο. Και Daniel ποτέ δεν αφήνει την πλευρά της.\nΤης αρέσει να παρακολουθήσουν μια τηλεοπτική εκπομπή για ένα δάσκαλο της τέχνης του, David Tutera διοργανώνει γάμους για διασημότητες.\nSarah Pitstsaruzo από το ταμείο «Κάνε μια Ευχή» ήρθε σε επαφή με τον David Tuteroy να τους βοηθήσουν να εκπληρώσει την τελευταία επιθυμία του θαλάμου της. Λένε ότι, δεδομένης της κατάστασης της Leslie συνειδητοποίησε ότι πρέπει να «δράσουν γρήγορα».\n«Δαβίδ απάντησε πολύ γρήγορα, και μετά από λίγες μέρες η ομάδα του άρχισε να οργανώνει ξεχωριστή μέρα της», - λέει η Σάρα. Όταν Leslie προσπαθούσε για ένα φόρεμα, David προσωπικά ήρθε να τη δει, από ό, τι στην κυριολεξία σοκαρισμένος κορίτσι.\n«Σε David on-line διαφημίσεις έχουν δημοσιευθεί σχετικά με το συμβάν, και εκατοντάδες άνθρωποι ανταποκρίθηκαν με τον ίδιο, έστειλε τα χρήματα, όσο θα μπορούσε.»\n«Το καλύτερο - David λέει - είναι να δούμε ότι είναι -. Ένα συνηθισμένο νύφη»\nΩστόσο, Leslie και οι διοργανωτές εργάστηκε ξεχωριστή μέρα της στη λεπτομέρεια. Leslie ήθελε γάμο της ήταν σαν ένα γάμο τους κύριους χαρακτήρες του έπους «Twilight».\nΟ γάμος πραγματοποιήθηκε στις 21 Νοεμβρίου στο ράντσο του Λας Thomas στο Orange County. Υπήρχαν σοκολάτας που καλύπτονται φράουλες και fotobudka - όλα όπως η νύφη ήθελε.\nτελετή της Εύας Leslie που πραγματοποιήθηκε στο νοσοκομείο - ήταν απαραίτητο να κάνει τακτικές μεταγγίσεις αίματος στη νύφη για να αισθάνονται καλά.\n«Μοιάζοντας Leslie κυριολεκτικά έλαμπε μπροστά από τους επισκέπτες, χαιρέτησε τους ανθρώπους χαμόγελο με ειλικρινή αγάπη κοιτάζοντας τον σύζυγό της - κοιτάζοντας όλα αυτά, δεν νοιάζονται καν, τι αξίζει τον κόπο», - δήλωσε η Σάρα Pitstsaruzo.\n«Και μοιάζουν Ντάνιελ παίρνει τη φροντίδα της, να την βοηθήσει να πάει, κρατώντας τα χέρια, καθώς απαγγέλλει τον όρκο, έχετε συνειδητοποιήσει ότι είναι μόλις έκανε για τον άλλον.»\nΤο αμοιβαίο κεφάλαιο έχει ως στόχο να «κάνε μια ευχή» - για να εκτελέσει «πραγματικό όνειρο» του παιδιού, δίνοντάς τους και τις οικογένειές τους να ξεχάσουμε τους γιατρούς, τα νοσοκομεία και σύριγγες. Και ο Δαβίδ και η ομάδα του έχουν καταφέρει να το κάνει.\nLeslie, Δανιήλ και τις οικογένειές τους, ήταν μια στιγμή για να γιορτάσουμε, γέλιο και χορό - δηλαδή, να κάνουν ό, τι δεν χρειάζεται καν το όνειρο των τελευταίων μηνών.\nΕπιλέξτε ένα χρόνο, όταν το καλύτερο είναι να κόψει τα μαλλιά


ΑΠΟΣΤΟΛΟΣ ΠΑΠΑΓΙΑΝΝΟΠΟΥΛΟΣ: Μαρτίου 2013\n29.3.1430: ΑΛΩΣΗ ΘΕΣΣΑΛΟΝΙΚΗΣ ΑΠ΄ΤΟΥΣ ΤΟΥΡΚΟΥΣ ...\n΄Οταν σαν σήμερα , στις 29 Μαρτίου 1430 , οι Τούρκοι κατέλαβαν μετά από πολιορκία τη Θεσσαλονίκη , ο σουλτάνος Μουράτ Β΄για να διαιωνίσει την ιστορική εκείνη ημέρα της άλωσης της πόλης, διέταξε και χάραξαν σε μία μαρμάρινη κολόνα του βόρειου κλίτους του μαού της Αχειροποιήτου τη φράση που σώζεται ως σήμερα:\n"Ο σουλτάνος Μουράτ πήρε τη Θεσσαλονίκη το 833 (=1430)".\nΣτην εικόνα το χάραγμα του Μουράτ στο ναό της Αχειροποιήτου τον οποίο οι Τούρκοι μετά την άλωση της πόλης μετέτρεψαν σε "τζαμί" με το όνομα "Εσκή Τζουμά" που τουρκικά σημαίνει "Παλιά Παρασκευή" . (Υπάρχει η παράδοση πως η Αχειροποίητος ήταν προηγούμενα αφιερωμένη στην Αγία Παρασκευή και με το όνομα αυτό ονομαζόταν ολόκληρη η γύρω περιοχή ...)\nΑναρτήθηκε από ΑΠΟΣΤΟΛΟΣ ΠΑΠΑΓΙΑΝΝΟΠΟΥΛΟΣ στις 5:25 π.μ. Δεν υπάρχουν σχόλια:\nΕτικέτες 1821, ΙΣΤΟΡΙΑ, ΠΟΥΣΚΙΝ\n1821. Η ΕΠΑΝΑΣΤΑΣΗ ΞΕΚΙΝΗΣΕ ΣΑΝ ΣΗΜΕΡΑ ΑΠ΄ ΤΗ ΜΑΚΕΔΟΝΙΑ\nΦΕΥΓΕΙ Ο ΓΙΑΝΝΗΣ ΒΕΛΛΙΔΗΣ …\nΗ πόλη της Θεσσαλονίκης κατά τη σύγχρονη περίοδο της ιστορίας της και ιδιαίτερα μετά την Απελευθέρωσή της , συνδέθηκε άρρηκτα με κάποια πρόσωπα σε βαθμό που να είναι αδύνατο να γίνει κατανοητή κάποια εποχή της χωρίς να υπάρχει ανάλογη αναφορά στα πρόσωπα αυτά . Ανάμεσά τους ήταν ο Κωνσταντίνος Βελλίδης ιδρυτής της ιστορικής εφημερίδας «ΜΑΚΕΔΟΝΙΑ» το 1911 που κυκλοφόρησε στο τέλος της τουρκοκρατίας , ο αδελφός του Γεώργιος Βελλίδης που συνέχισε την έκδοση της εφημερίδας ως το 1936 και ο ανιψιός του Γιάννης Βελλίδης, γεννημένος στη Δεσκάτη Γρεβενών το 1908, που συνέχισε το έργο των προγόνων του συνδέοντας το όνομά του με την ιστορική εφημερίδα «Μακεδονία» και αργότερα και με την «αδελφή» της «Θεσσαλονίκη» αλλά και με την πόλη της Θεσσαλονίκης της οποίας υπήρξε … κρυφός εραστής …\nΓια τους λόγους αυτούς η είδηση του θανάτου του σαν σήμερα , στις 21 Μαρτίου 1978, σκόρπισε θλίψη σε όλους τους Θεσσαλονικείς και γενικά στους Βορειοελλαδίτες , υπέρ των οποίων αγωνίστηκε με ειλικρίνεια και πάθος για πολλές δεκαετίες επηρεάζοντας λόγω της υψηλής κυκλοφορίας των εφημερίδων του και του δυναμικού του χαρακτήρα τις πολιτικές εξελίξεις αλλά και πολιτικές επιλογές στη χώρα.\nΟ Γιάννης Βελλίδης υπήρξε άνθρωπος με έντονη προσωπικότητα αλλά και με μεγάλη θέληση, πείσμα και αγωνιστικότητα, και συνέδεσε το πρόσωπό του και την ύπαρξή του με την πόλη της Θεσσαλονίκης την οποία υπηρέτησε απολαμβάνοντας συγχρόνως με τον ιδιόμορφο αλλά άκακο χαρακτήρα του τις ιδιαιτερότητες και τις ομορφιές της.\n΄Οσοι τον γνώριζαν καλά βεβαιώνουν ότι πραγματικά υπεραγαπούσε τη Θεσσαλονίκη και τους ανθρώπους της αν και φαινομενικά εμφανιζόταν απόμακρος και εσωστρεφής. ΄Ενεκα αυτού μάλιστα δεν αποτελεί υπερβολή η άποψη πως μοναδικός τόπος που θα μπορούσε να ζήσει και να δράσει ο άνθρωπος αυτός με την ολύμπια πραότητα αλλά και τη χειμαρρώδη δράση , ήταν η Θεσσαλονίκη καθώς μεταξύ Βελλίδη και Θεσσαλονίκης διαμορφώθηκε μια «διαρκής συμφωνία» αμοιβαίας έλξης αλλά και ανοχής …\nΣτους παλιούς Θεσσαλονικείς διατηρείται ζωντανή ακόμα η ανάμνηση του Γιάννη Βελλίδη να απολαμβάνει τον καφέ του –συνήθως μόνος- στο μόνιμο γωνιακό τραπεζάκι του «Ντορέ» απέναντι από τον Λευκό Πύργο παρέα με τον ναργιλέ του …\nΕτικέτες ΓΙΑΝΝΗΣ ΒΕΛΙΔΗΣ\n΄Αγνωστο γιατί και αδικαιολόγητο ως πράξη είναι το γεγονός ότι πολλά σημαντικά ιστορικά συμβάντα που συνδέονται με τις εξεγέρσεις και επαναστάσεις των Ελλήνων στη Μακεδονία κατά τη διάρκεια της τουρκοκρατίας ελάχιστα αναφέρονται από τους ιστορικούς οι οποίοι επικεντρώνουν κατά κανόνα το ενδιαφέρον τους στα γεγονότα της νότιας Ελλάδας .\nΕίναι και αυτό μία αιτία που συνέτεινε στο να διαμορφωθεί η εσφαλμένη άποψη στους νεοέλληνες ότι στη Βόρεια Ελλάδα δεν υπήρξαν εξεγέρσεις κατά τη διάρκεια της τουρκοκρατίας και ότι ο ελληνικός πληθυσμός αντέδρασε μόνον στις αρχές του 20ου αιώνα με το γνωστό Μακεδονικό Αγώνα 1904-1908 …\nΣαν σήμερα όμως , στις 17 Μαρτίου 1854, ο αγωνιστής και οπλαρχηγός της Επανάστασης του 1821 στην περιοχή της Νάουσας Δημήτριος (ή Τσάμης) Καρατάσος (1798-1861), γιός του μεγάλου επίσης αγωνιστή Αναστάσιου (ή Τάσου) Καρατάσου, αποβιβάζεται στο λιμάνι του Πόρτο Κουφό στη Σιθωνία της Χαλκιδικής και κηρύσσει Επανάσταση κατά των Τούρκων ξεσηκώνοντας τους κατοίκους της περιοχής.\nΕτικέτες 1854, Απόστολος Παπαγιαννόπουλος, Επανάσταση Χαλκιδικής, ΙΣΤΟΡΙΑ, Τσάμης Καρατάσος\n3 ΜΑΡΤΙΟΥ 1944: ΟΙ ΓΕΡΜΑΝΟΙ ΚΑΤΑΚΤΗΤΕΣ ΕΚΤΕΛΟΥΝ 60 ΕΛΛΗΝΕΣ ΠΑΤΡΙΩΤΕΣ ΑΠΟ ΤΟ ΣΤΡΑΤΟΠΕΔΟ «ΠΑΥΛΟΣ ΜΕΛΑΣ» ΘΕΣΣΑΛΟΝΙΚΗΣ\nΟι Γερμανοί κατακτητές κατά την περίοδο της Κατοχής στην Ελλάδα στα χρόνια 1941-1944 απέφευγαν να αντιμετωπίσουν απ΄ευθείας σε μάχες τα ένοπλα αντάρτικα τμήματα της Εθνικής Αντίστασης και κατέφευγαν σε βάρβαρα αντίποινα σε βάρος του άμαχου πληθυσμού ή εκτελώντας ΄Ελληνες αγωνιστές που κρατούνταν κάτω από άθλιες συνθήκες στις φυλακές και τα στρατόπεδα ομήρων και μελλοθανάτων.\nΣτις 23 Φεβρουαρίου 1944 Ελασίτες αντάρτες του μηχανικού του Νότιου Ολύμπου, με επικεφαλής τον Αντώνη Βρατσάνο , υπονομεύουν τη σιδηροδρομική γραμμή Θεσσαλονίκης- Αθηνών στη γαλαρία των Τεμπών και ανατινάζουν την υπ΄αριθ. 53 ταχεία γερμανική αμαξοστοιχία η οποία μετέφερε πολλούς Γερμανούς αξιωματικούς και στρατιώτες.\nΤα περισσότερα βαγόνια καταστράφηκαν ενώ ακολούθησε μάχη κατά την οποία οι Γερμανοί είχαν τεράστιες απώλειες . ΄Ηταν μία επιχείρηση που αποτέλεσε ένα από τα μεγαλύτερα σαμποτάζ στον ελλαδικό χώρο κατά τη διάρκεια της Κατοχής .\nΜάλιστα η Μόσχα , το Λονδίνο και το Κάϊρο αφιέρωσαν στο γεγονός πολλές επαινετικές εκπομπές τους τονίζοντας και την ιδιαίτερη σημασία του την περίοδο αυτή της σύμπτυξης των γερμανικών στρατευμάτων στην Ελλάδα .\nΟι Γερμανοί κατακτητές απάντησαν για μια ακόμα φορά στο γεγονός με αντίποινα και σαν σήμερα , στις 3 Μαρτίου 1944, εκτελούν στον Γαλλικό ποταμό έξω από τη Θεσσαλονίκη, 60 ΄Ελληνες όμηρους που κρατούσαν στο φοβερό στρατόπεδο μελλοθανάτων «Παύλος Μελάς»…\nΕτικέτες 1944, ΙΣΤΟΡΙΑ, KATOXH\n3 ΜΑΡΤΙΟΥ 1957 : ΘΑΝΑΤΟΣ ΤΟΥ ΓΡΗΓΟΡΗ ΑΥΞΕΝΤΙΟΥ\nΕίναι γνωστό πως ο Ελληνικός Κυπριακός λαός έδωσε σκληρούς αγώνες για την Ελευθερία και Ανεξαρτησία του μαχόμενος με αυταπάρνηση και ηρωισμό κατά των ΄Αγγλων αποικιοκρατών οι οποίοι ενώ παραχώρησαν αυτοδιάθεση στους λαούς των πρώην αποικιών τους συνέχιζαν να το αρνούνται αυτό με πείσμα για τους Κυπρίους.\n΄Ενας από τους γνωστούς Κύπριους αγωνιστές του Απελευθερωτικού Αγώνα της Κύπρου εναντίον των ΄ Αγγλων στην περίοδο 1955-1959 ήταν και ο Γρηγόρης Αυξεντίου (1928-1957) , υπαρχηγός της ΕΟΚΑ ,γνωστός και με τα ψευδώνυμα «Ζήδρος» και «Σταυραετός του Μαχαιρά», ο οποίος έχασε τη ζωή του μαχόμενος κατά των ΄Αγγλων αποικιοκρατών, σαν σήμερα στις 3 Μαρτίου 1957, σε μάχη κοντά στο μοναστήρι του Μαχαιρά στην Κύπρο.\nΤη μέρα αυτή , μετά από προδοσία, οι ΄Αγγλοι, αφού πληροφορήθηκαν το κρησφύγετό του, τον περικύκλωσαν με μεγάλη στρατιωτική δύναμη ενισχυμένη με μηχανοκίνητα και ελικόπτερα, και μετά από πολύωρη , σκληρή αλλά άνιση μάχη κατόρθωσαν να τον εξουδετερώσουν ρίχνοντας βενζίνη στο κρησφύγετό του όπου και τον έκαψαν ζωντανό.\nΟ ηρωικός θάνατος του Κύπριου αγωνιστή Γρηγόρη Αυξεντίου συγκίνησε την Κύπρο , την Ελλάδα και ολόκληρο τον πολιτισμένο κόσμο και πολλοί ήταν οι γνωστοί ποιητές που αφιέρωσαν ποιήματά τους σ΄αυτόν . Ανάμεσά τους και ο Γιάννης Ρίτσος που έγραψε ένα υπέροχο ποίημα όπου εμφανίζεται ο Αυξεντίου στο κρησφύγετό του να αποχαιρετά τη μάνα του αποφασισμένος να θυσιαστεί για την Κύπρο. Ένα απόσπασμα αυτού του ποιήματος με τίτλο «Ο Αποχαιρετισμός» αναφέρει και τα εξής:\n«ΑΝΤΕ, γριά μάνα, μην αρχίσεις τώρα τις κλάψες.Όχι ;/ ΄Ετσι σε θέλω Ρωμιά. Σου παίρνω, λες τη ζωή σου;/ Σου αφήνω την περφάνεια σου.Δε θα σε ιδεί ο εχτρός καμπουριασμένη./ Το ξέρω θα πείς: «Είμαι πέρφανη για το γιό μου - κάλιο μια φούχτα τιμημένη στάχτη/ παρά γονατισμένος ο λεβέντης μου». ΄Ετσι. Γειά σου μάνα».\nΕτικέτες Γρηγόρης Αυξεντίου, ΕΟΚΑ\n29.3.1430: ΑΛΩΣΗ ΘΕΣΣΑΛΟΝΙΚΗΣ ΑΠ΄ΤΟΥΣ ΤΟΥΡΚΟΥΣ ......\n1821. Η ΕΠΑΝΑΣΤΑΣΗ ΞΕΚΙΝΗΣΕ ΣΑΝ ΣΗΜΕΡΑ ΑΠ΄ ΤΗ ΜΑΚΕ...\n3 ΜΑΡΤΙΟΥ 1944: ΟΙ ΓΕΡΜΑΝΟΙ ΚΑΤΑΚΤΗΤΕΣ ΕΚΤΕΛΟΥΝ 60...


Η Cosco μπορεί να φέρει κι άλλες κινεζικές επενδύσεις στην Ελλάδα, αλλά… - Metaforespress\nΗ Cosco μπορεί να φέρει κι άλλες κινεζικές επενδύσεις στην Ελλάδα, αλλά…\n«Η Cosco θα μπορούσε να συνεισφέρει στη δημιουργία θετικού κλίματος σε άλλες κινεζικές επιχειρήσεις, ώστε να επενδύσουν στην Ελλάδα, υπό την προϋπόθεση ότι τα συναρμόδια υπουργεία θα είχαν φτιάξει ένα κανονιστικό πλαίσιο, που θα επέτρεπε ανάλογες επενδύσεις στη χώρα, όπως πιθανές συναρμολογήσεις προϊόντων».\nΑυτό απάντησε ο εμπορικός διευθυντής της ΣΕΠ (Cosco), Τάσος Βαμβακίδης, στο 3ο Ναυτιλιακό Συνέδριο της «Ναυτεμπορικής», σε ερώτηση «εάν έχει αποτυπωθεί η έλευση της Cosco στον Πειραιά και την ελληνική οικονομία».\nΟ κ. Βαμβακίδης σημείωσε ότι η Cosco έχει τη διάθεση να προσφέρει στη δημιουργία θετικού επενδυτικού κλίματος, εφόσον υπάρξει ενδιαφέρον.\nΣυνοψίζοντας τα βασικά σημεία από την έλευση της Cosco, στάθηκε στην άνοδο των εμπορευματοκιβωτίων, τις άμεσες επενδύσεις των 600 εκατ. και τα 100 εκατ. που καταβάλλονται, σε ετήσια βάση, σε μισθούς, εισφορές, κτλ.\nΤέλος, υπογράμμισε ότι «προσπάθεια της εταιρείας είναι να γίνει ο Πειραιάς η νότια πύλη εισόδου του εμπορίου στην Ευρώπη, στο πλαίσιο του One Belt One Zone».\nΥπενθυμίζεται ότι, με βάση τη σύμβαση πώλησης του 67% του ΟΛΠ, η Cosco Shipping δεσμεύεται να επενδύσει 293,8 εκατομμύρια ευρώ, σε μια σειρά απαραίτητων έργων, στα οποία περιλαμβάνονται:\nη επέκταση των υποδομών για τα κρουαζιερόπλοια, η αναβάθμιση της ναυπηγοεπισκευαστικής ζώνης και η κατασκευή πολυώροφου χώρου στάθμευσης, πλησίον του λιμανιού των οχηματαγωγών (RORO).\nΕιδικά για την ναυπηγοεπισκευή, η Cosco θα επενδύσει σε αποβάθρα βεληνεκούς 300.000 DWT, καθώς και στην αναβάθμιση των γύρω υποδομών, με στόχο την ενίσχυση της δυνατότητας επισκευής πλοίων, καθώς και στην ανεύρεση ευκαιριών, σε ότι αφορά την επισκευή υπεράκτιου εξοπλισμού. Τέλος, επενδύσεις θα γίνουν και στην προβλήτα Ι του ΟΛΠ.\nΑπόδοση χώρων της χερσαίας ζώνης λιμένα Ελευσίνας στις τοπικές κοινωνίες


Ο Μητροπολίτης Σουηδίας Εσπέρισε ενώπιον της Αγίας Ελένης - ΕΚΚΛΗΣΙΑ ONLINE\nΑρχική » ΝΕΑ » Ο Μητροπολίτης Σουηδίας Εσπέρισε ενώπιον της Αγίας Ελένης\nΤο απόγευμα της Πέμπτης 9 Ιουνίου 2017 στον προσκυνηματικό ιερό ναό Αγίας Βαρβάρας ομωνύμου Δήμου Αττικής, ο Σεβ. Μητροπολίτης Σουηδίας κ. Κλέοπας, χοροστάτησε στον Εσπερινό στο πλαίσιο της φιλοξενίας του Σεπτού Λειψάνου της Αγίας Ισαποστόλου Ελένης και του Τιμίου Ξύλου που μεταφέρθηκαν για πρώτη φορά στην Ιστορία από την Βενετία.\n4 χρόνια πριν ΜΗΤΡΟΠΟΛΕΙΣ, ΝΕΑΜητροπολίτης Σουηδίας\nΑκαδημαϊκές Συνεργασίες της Ανώτατης Εκκλησιαστικής Ακαδημίας Θεσσαλονίκης στα Πλαίσια του ErasmusΤρισάγιο στον τάφο του Σταγών Σεραφείμ τέλεσε ο Αρχιεπίσκοπος Αλβανίας


Ο Παναγιώτης Ζωγράφος (1800 - ...)  ήταν Έλληνας ζωγράφος και αγωνιστής του 1821, ο οποίος αποτελεί θρύλο για την ελληνική τέχνη χάρη στη συνεργασία του με τον Ιωάννη Μακρυγιάννη.\nΟ Παναγιώτης φιλοτέχνησε είκοσι πέντε πίνακες. Αντίγραφα των πινάκων φτιάχτηκαν από τους γιους και από τον ίδιο τον Παναγιώτη και μοιράστηκαν όπως ήθελε ο Μακρυγιάννης στον βασιλιά Όθωνα, στον τσάρο της Ρωσίας, τον βασιλιά της Γαλλίας και τη βασίλισσα της Αγγλίας. Στα εν λόγω έργα, συνεπώς, συνδυάζεται η "χειρ του Ζωγράφου με τη διήγηση του Μακρυγιάννη". Το έργο του θεωρείται "αντίλογος στην ακαδημαϊκή παράδοση της Σχολής του Μονάχου" (Μ. Στεφανίδης) και προδρομικό του Θεόφιλου, ενώ ο Γιάννης Τσαρούχης έκανε λόγο για "αθώα, σοφή ζωγραφική".\nΑνακτήθηκε από "https://el.wikipedia.org/w/index.php?title=Παναγιώτης_Ζωγράφος&oldid=9343328"\nΤελευταία τροποποίηση 02:24, 23 Φεβρουαρίου 2022.


Βρίσκεστε εδώ : affidea.gr / Εταιρεία / Διακρίσεις / AFFIDEA ΒΑΡΗΣ: TIMHTIKOΣ ΕΠΑΙΝΟΣ ΓΙΑ ΤΗΝ ΕΘΕΛΟΝΤΙΚΗ ΠΡΟΣΦΟΡΑ ΚΑΙ ΤΗ ΣΤΗΡΙΞΗ ΣΤΟ ΕΡΓΟ ΤΟΥ ΔΗΜΟΥ 3Β\nΤιμητικό έπαινο για την προσφορά του αλλά και για τη στήριξή του στο έργο που επιτελεί η Κοινωνική Υπηρεσία του Δήμου Βάρης Βούλας Βουλιαγμένης, έλαβε το διαγνωστικό κέντρο Affidea Βάρης την Τετάρτη 17 Απριλίου 2019, σε εκδήλωση που πραγματοποιήθηκε στο Πολιτιστικό κέντρο «ΙΩΝΙΑ».\nΣυγκεκριμένα, το Affidea Βάρης βραβεύτηκε για το υψηλό επίπεδο παροχής υπηρεσιών που προσφέρει στους δημότες, στα ΑΜΕΑ καθώς και στα μέλη των ΚΑΠΗ, σε ειδικές μειωμένες τιμές ή και σε κάποιες περιπτώσεις εντελώς δωρεάν. Ειδικότερα, στο πλαίσιο της διαρκούς υλοποίησης δράσεων εταιρικής κοινωνικής ευθύνης, τα τελευταία πέντε χρόνια προσέφερε περισσότερες από χίλιες ιατρικές εξετάσεις στο Δήμο, για τη στήριξη ανθρώπων που βρίσκονται σε ανάγκη.\nΣτο πλαίσιο της εκδήλωσης, αφιερωμένης στον εθελοντισμό, που διοργάνωσε η Διεύθυνση Κοινωνικής Πολιτικής, Παιδείας, Αθλητισμού & Πολιτισμού του Δήμου Βάρης Βούλας Βουλιαγμένης, βραβεύτηκαν συμπολίτες μας που στηρίζουν την Κοινωνική Υπηρεσία του Δήμου. Από πλευράς του Ομίλου Affidea, το «παρών» έδωσε η κα Αλεξάνδρα Θάνου, Διοικητική Διευθύντρια του Κέντρου Βάρης, η οποία παρέλαβε τον τιμητικό έπαινο από τον Δήμαρχο 3Β, κ. Γρηγόρη Κωνσταντέλλο.\nΚατά τον χαιρετισμό που απηύθηνε, η κα Θάνου δήλωσε σχετικά: «Η σημερινή βράβευση αποτελεί μεγάλη τιμή για όλους εμάς στην οικογένεια της Affidea, καθώς η ανιδιοτελής προσφορά σε ενέργειες για τη στήριξη των συνανθρώπων μας που αντιμετωπίζουν σοβαρές οικονομικές δυσκολίες, αποτελεί προτεραιότητα. Στην Affidea υλοποιούμε ετησίως ένα ευρύ πρόγραμμα ενεργειών εταιρικής ευθύνης, τόσο σε εθνικό όσο και σε τοπικό επίπεδο, που θέτει στο επίκεντρο τον άνθρωπο και την κοινωνία. Δεσμευόμαστε να συνεχίσουμε να υλοποιούμε τέτοιες πρωτοβουλίες, γεγονός που συνάδει με την ίδια την κουλτούρα και φιλοσοφία μας».